CAPITOLUL I Comunici sau nu exişti! Introducere Câteva date extrase dintr-un sondaj efectuat de Bennet&Company pe un eşantion reprezentativ alcătuit din ziarişti pot să dea serios de gândit specialiştilor şi lucrătorilor în domeniul comunicării sociale: % dintre utilizatorii poştei electronice citesc toate e-mail-urile recepţionate; din cei % care sunt parcimonioşi cu timpul propriu, % deschid exclusiv e-mail-urile convingătoare prin conmţinut, iar % sunt interesaţi numai de mesajele expediate de persoane cunoscute; % dintre ziarişti se declară influenţaţi de prezentările multimedia în materie de difuzare a informaţiei; % recunosc dependenţa de informaţiile comunicate de diferite organizaţii prin intermediul departamentelor de PR; % dintre profesioniştii mass-media folosesc aceste informaţii în proporţie de - % la alcătuirea materialelor de presă; Orice procent care depăşeşte cifra poartă cu sine o doză însemnată de optimism: oamenii s-au împăcat cu ideea tehnologiilor moderne în comunicare; relaţiile interumane nu mai depind de poştaş, telefon ş a ; poţi replica unor inşi ale căror figuri nu prezintă interes; într-un timp record poţi fi destinatarul unei bogăţii de mesaje; absenţa răspunsurilor la întâmpinări electronice nu mai este catalogată drept impoliteţe; se consumă o veritabilă comuniune informaţională care provoacă suficiente satisfacţii pentru a nu abandona Ceea ce intrigă (alarmează) este folosirea informaţiilor într-o prea mică măsură, apărând ca legitimă întrebarea: De ce nu profită jurnaliştii de informaţiile primite de-a gata, alegând să descopere singuri - %? Să fie vorba despre orgoliu personal ori, poate, de conştiinciozitate în exces, de necesitatea unui rezultat muncit până la capăt Profesioniştii comunicării mediatice ne-ar putea scoate din impas Din punctul de vedere al relaţionistului, comportamentul constatat la ziarişti este lipsit de logică, fie şi numai pentru faptul că permite irosirea atâtor informaţii demne de a ajunge la ochii-urechile publicului Ce anume stă la baza unei exploatări modeste (ca număr) a informaţiilor primite de „câinii de pază” ai societăţii? Întâmplător sau nu, în domeniul relaţiilor publice, personalul situat în eşaloanele superioare (de conducere) reclamă faptul că, dintr-o sută de mesaje recepţionate zilnic prin poşta electronică (e-mail), doar zece se referă strict la preocupările sale ori la rangul ocupat Acest fenomen (spam) conduce la ideea că folosirea e-mail-ului înseamnă şi o pierdere (de timp, de energie), precum şi o mare risipă Vehicularea mesajelor nesolicitate (în pofida legii CAN-SPAM) reprezintă un argument în plus la seria de „acuzaţii” aduse comunicării prin Internet După Phillip Vassollo („U-Mail, I-Mail, More Effective Business E-Mail” – ), circulaţia informaţiilor prin e-mail stimulează expedierea mesajelor oricând, oricum, către oricine, lucru abuziv, mai cu seamă atunci când este vorba despre proprietatea companiei (firmei) Supraîncărcarea calculatoarelor cu mesaje face anevoioasă deopotrivă organizarea şi folosirea informaţiilor Şi mai costisitoare Receptorii mesajelor, la rându-le, au un disconfort real, siliţi să aleagă între informaţiile trebuincioase şi cele inutile Ceea ce ignoră utilizatorii Internetului este: centrul de atenţie al mesajului transmis; exigenţele redactării unui text Difuzarea mesajelor prin poşta electronică vizează (asemeni transmiterii informaţiilor prin oricare alt canal): nivelul cunoştinţelor receptorului, trăsăturile psihologice, expectanţele, preocupările legate de domeniul căruia îi aparţine mesajul, de tema sau subiectul acestuia Un feed-back potrivit apare atunci când expeditorul şi destinatarul mesajului se situează în poziţie de compatibilitate În funcţie de coordonatele receptorului, se construieşte sau se adaptează mesajul, astfel încât el să conţină suficiente informaţii, într-un stil adecvat lectorului, pe o arie mulţumitoare În cazuri extreme (destinatar neştiutor sau informat peste nivelul mesajului), ne putem confrunta cu situaţii de supralicitare sau redundanţă informaţională, ceea ce conduce la deplasarea centrului de atenţie al mesajului: cei lipsiţi de minimum de date vor ignora mesajul care-i depăşeşte; utilizatorii bine informaţi nu vor acorda atenţie masajului ca fiind nesatisfăcător Cu alte cuvinte, cunoscând profilul receptorului, poţi concepe şi transmite un mesaj concis sau elaborat pentru a oferi un grad specific de satisfacţie nivelurilor diferite de deţinere a cunoştinţelor Comunicarea realizată prin e-mail obligă expeditorul la o precizie a exprimării care o excede pe aceea din timpul adresării mesajului oral În fond, un e-mail este un text, supus aceloraşi reguli ştiute din mediul tipăriturii Privată de ajutorul mimicii şi al gesticii, exprimarea în format electronic presupune exactitate Cine vizualizează textul trebuie să înţeleagă întocmai ceea ce aţi vrut să comunicaţi, fără a rămâne loc pentru interpretare Răspunsul la mesajul expediat este cel mai bun instrument de verificare a corectitudinii celor spuse Largheţea exprimării orale devine constrângere în corespondenţa electronică, aceasta din urmă impunând o strategie comunicaţională similară dialogului prin scrisori, la care se ataşează exigenţe suplimentare, reunite de Doug Anne Newsom şi Bob Carrell în expresia „ce se cuvine şi ce nu se cuvine” în folosirea eficientă a e-mail-ului de afaceri (profesional): • asiguraţi-vă că adresa destinatarului este corectă; • folosiţi cu grijă expresiile neprotocolare (chiar dacă ele sunt recomandabile unor formule tipice exprimării din invitaţii sau scrisori oficiale); • scrieţi în fraze scurte ( - cuvinte), pentru evitarea confuziilor create de subordonate şi fraze dense, fără alineat; • trimiteţi texte corecte din punct de vedere gramatical; • când destinatarul este un grup, se cuvine confruntarea cu întrebările: – Au nevoie de aceste informaţii toţi membrii grupului? – Este cunoscut contextul, astfel încât înţelegerea mesajului să nu constituie o problemă? – Este mesajul adecvat tuturor receptorilor din punct de vedere al responsabilităţilor profesionale? • corelaţi expedierea mesajelor cu ora indicată pe ecranul calculatorului, pentru a răspunde în ton cronologic partenerilor de dialog; • nu folosiţi abrevierile (excepţie fac mesajele cu caracter personal); • nu scrieţi lucruri pe care alţii, în afara destinatarilor, nu trebuie să le afle (să aveţi permanent în vedere absenţa intimităţii/caracterul public al mesajelor); • conţinutul mesajelor profesionale nu se presară cu glume sau informaţii destinate mai curând convorbirilor amicale; • nu faceţi rabat de la stilul adresării, pentru că oricât de tehnologic, „rece” ar fi canalul de transmitere, mesajul ajunge la o fiinţă umană pe care o impresionează într-un fel sau altul; gândiţi-vă permanent la reacţia pe care cititorul ar putea (sau ar trebui) să o aibă la citirea mesajului (puneţi-vă în situaţia lui); • nu fiţi ermetici cu destinatarii, chiar dacă se recomandă o scriitură în termeni simpli; solicitaţi un răspuns tradus prin cuvinte sau acţiune, ştiut fiind faptul că e-mail-ul reduce intervalul de reacţie în situaţii de criză Am început cu poşta electronică, prezentând-o ca manieră contemporană de a stabili şi întreţine corespondenţa relaţionistă, lăsând cu intenţie memo-ul şi scrisoarea la sfârşit Orice angajat în domeniul relaţiilor publice, fie şi debutant, ştie că, în permanenţă, va redacta: memo-uri; scrisori; rapoarte; propuneri; e-mail-uri În virtutea proverbului „Vorba zboară, scrisul rămâne”, relaţioniştii au mereu în atenţie întocmirea şi păstrarea unor înscrisuri care să le justifice în orice moment activitatea Nimic nu se construieşte în PR fără a avea la bază un document scris, aprobat de persoanele abilitate şi care îşi asumă responsabilitatea demarării acţiunilor de PR (dar, în parte, şi a eficienţei întreprinderilor respective) Lucru în aparenţă mărunt (insignifiant, de detaliu, dispreţuit de relaţioniştii fără experienţă), întreţinerea relaţiilor profesionale (de comunicare) printr-o corespondenţă adecvată se dovedeşte esenţială în toate segmentele sau etapele muncii în PR, faţă de oricare dintre categoriile de public (inclusiv faţă de ziarişti) Ce este un memo şi cum arată atù-urile sale în comunicarea de tip relaţionist? Nota de serviciu, modalitatea de a semnala petrecerea a ceva sau programarea unui eveniment de tip PR, memo-ul funcţionează mai ales la nivelul publicului intraorganizaţional; trece graniţele instituţiei sub forma faxului Prima regulă a întocmirii memorandum-ului este simplitatea (un expeditor anunţă un destinatar că ceva are loc) „Formula” primară: „către ”, „de la ”, „subiectul ” se completează în funcţie de câteva elemente: identitatea adresei pentru mai mulţi destinatari (se va preciza numele fiecărui primitor); folosirea antetului (care anulează inscripţionarea adresei); prezenţa telefoanelor şi a fax-urilor destinatarului (situaţie în care numărul de telefon îl precede pe cel de fax); când există un număr apreciabil de destinatari în cadrul aceleiaşi companii, memo-ul trebuie să conţină şi numărul căsuţelor poştale ale receptorilor; când memo-urile fac obiectul transmiterii prin poştă sau fax, intervine specificarea „c” („C”), indicându-i şi pe alţi destinatari decât cei precizaţi Iată un exemplu de memo cu toate ingredientele: CĂTRE: Mircea Ionescu, director de vânzări C P Tel : / , interior Fax: / Doina Marcovici, contabil şef C P Tel : / , interior Fax: / DE LA: Dumitru Pantazescu, Biroul de relaţii publice C P Tel : / , interior Fax: / RE(F) (sau SUBIECTUL): Planificarea conferinţei pentru raportul pe anul , mai, , ora : , în Sala de consiliu C: Octavian Dinu, agent de vânzări Recunoaştem un memo după câteva trăsături: – comunică date, fapte, acţiuni: • rapid • eficient – tonul adresării poate fi: • oficial (spre eşaloanele superioare) • neprotocolar (între comunicatori de rang egal) – publicul poate fi: • restrâns • numeros (în funcţie de conţinutul mesajului; scala variază de la un destinatar unic, la totalitatea angajaţilor unei companii care sunt înştiinţaţi, printr-o comunicare de tip descendent, despre un nou succes al organizaţiei) memo-ul nu este impersonal (se utilizează apelative gen: „Stimate client”, „Domnule coleg”, „Doamnă redactor-şef” etc , întrucât memo-urile fără o astfel de personalizare – introducere sunt ignorate, de regulă, socotite în nota lipsei de respect a expeditorului); forma unui memo impune: • scrierea la un rând, cu pauză dublă între paragrafe; • utilizarea frazelor scurte, în cuvinte simple; • fiecare paragraf este corespondentul unei noi idei; • informaţiile furnizate pot fi însoţite de anexe (cuprinzând lămuriri, date, cifre, explicaţii cu rol de a facilita înţelegerea mesajului de către receptorul său) D -A Newsom şi B Carrel propun o clasificare a memo-urilor, după cum urmează: de tip buletin (scurt, concis, asemănător unei telegrame care anunţă urgent ceva); de tip expunere (variantă descriptivă, elaborată, suscitând discuţii ample care au ca obiect propuneri, probleme, acţiuni ale organizaţiei); de tip informativ (scris în formă protocolară, reprezentând expunerea detaliată a unei acţiuni, a unui program, buget etc , inclusiv evaluarea acestora); „de acţiune” (care solicită angajarea cuiva în îndeplinirea unei sarcini de serviciu; care impune unui angajat o anumită responsabilitate; care precizează dezaprobarea unei acţiuni programate a avea loc în organizaţie); de tip rezumat (care înfăţişează în amănunt un program, o activitate etc , cu titluri şi subtitluri, indicând bogăţia informaţiilor acumulate pentru o analiză amplă a activităţii firmei, o întâlnire evaluativă ş a ); de tip „clasare” (jurnal); conţine nume, date, locuri etc cu privire la o situaţie, un segment de activitate, un moment dintr-un program; poate reprezenta poziţia fiecărui participant la dezbatere, sinteza unui departament, punctul de vedere al unui partener de afaceri etc ; într-o propoziţie, memo-ul de tip clasare consemnează informaţii de folosinţă intraorganizaţională Expedierea acestui tip de corespondenţă se poate efectua: • prin înmânare personală, precizând numele şi calitatea destinatarului; • prin afişare (eventual sub forma unui poster atrăgător, pentru a nu se rata lecturarea); • folosind, ca intermediari, şefii de departamente, obligaţi să asigure circulaţia mesajelor care privesc activitatea organizaţiei; • în plicurile de salarii (dacă prin memo se anunţă o nouă modalitate de a încheia asigurările angajaţilor); • la domiciliu (dacă obiectul anunţului este un picnic organizat cu prilejul aniversării firmei, mai ales că evenimentele mondene le interesează şi pe soţiile angajaţilor) Scrisoarea Oricât de moderne ar fi e-mail-urile şi memo-urile, în profesia de relaţionist o importanţă specială o deţin scrisorile, posesoare ale unei note de apropiere, măcar prin formula de adresare şi aspect Reunirea personalităţilor oraşului la balul anual de caritate nu are ca mod de informare e-mail-ul, ci o scrisoare, potrivit de lungă, conţinând necesarul de informaţii referitoare la eveniment, „constrângerea” confirmării participării etc De regulă, o scrisoare „de afaceri” nu depăşeşte o pagină şi cuprinde: • antet: – datele personale ale destinatarului şi ale expeditorului; – nu uitaţi funcţia/calitatea; • formulă de salut (amicală sau oficială, după felul relaţiei cu receptorul scrisorii); • cuprins (mesajul propriu-zis, în tonul adecvat raportului cu destinatarul; niciodată nu vă adresaţi amical şefului, într-o scrisoare); • încheiere (presupune două exigenţe: disponibilitatea pentru un viitor sprijin sau îndemnul la acţiune; o formulă gen „Cu sinceritate”, „Cordiale salutări”, „Respectele noastre”, „Respectuos”, după situaţie, cu condiţia următoare – numai prima literă este majusculă, spre a se evita căderea în ridicol a expeditorului); • semnătură (şi aici vorbim de două situaţii: când partenerii de dialog sunt prieteni, expeditorul va semna cu prenumele; când nu este vorba despre buna lor cunoaştere, semnătura este oficială, dactilografiată/tipărită, însoţită, pe rândul următor, de funcţie, apoi „contrasemnată” de mână, deasupra înscrisului tipărit); • referinţe – iniţialele autorului scrisorii; iniţialele dactilografului; precizarea Anexe – dacă există documente însoţitoare, explicative etc C: (numele celorlalte persoane care recepţionează scrisoarea) La rândul lor, scrisorile pot avea mai multe aspecte şi scopuri asociate acestora: de informare (cuprind anumite date despre evenimente planificate sau consumate; stilul în care sunt scrise este unul direct, anticipând întrebările destinatarilor şi nesolicitând o replică din partea acestora; în această categorie se includ şi recomandările pentru persoane); de transmitere (sunt destinate anunţării expedierii unui anumit conţinut – sub forma unor liste – mai cu seamă către clienţi ai organizaţiilor Confirmarea recepţionării corespondenţei primare este un semn important pentru relaţionist, comunicarea având un traseu favorabil, liniştitor Răspunsul unei scrisori de transmitere poate fi şi un telefon, ocazie cu care se pot clarifica şi alte probleme ce ţin de o bună comunicare în PR); de prezentare (promoţională) – folosite frecvent în domeniul relaţiilor publice, întrucât ele invită la participare şi solicită confirmarea în acest sens Într-o „formulă” emoţională, se deosebesc de tipurile ) şi ) prin mesaj, dar şi prin folosirea generoasă a sublinierilor, a literei artistice, alineatelor – toate cu scopul de a reţine atenţia cititorului şi a-l determina să adopte o anumită atitudine faţă de propunerea avansată; de aici până la comportamentul dorit de relaţionist nu mai este decât un pas!; de cerere (solicitare) – nu mai puţin frecvente în munca relaţionistului decât cele promoţionale; exemplele abundă în literatura de specialitate şi în viaţa cotidiană: • scrisori în care se exprimă oferirea sprijinului financiar, de prestigiu, moral, de către firme recunoscute sau proaspăt apărute în spaţiul public, spre o păstrare a vizibilităţii în mediul afacerilor, presei, societăţii în general; • scrisori adresate unui număr important de electori în campaniile de alegeri – mai ales prezidenţiale – prin care candidatul X sau Y se adresează în manieră personalizată, solicitând un vot favorabil, în schimbul unor promisiuni, cel mai frecvent greu de onorat; justificative (explicative) – de multe ori confundate cu scrisorile de transmitere; reprezintă înscrisuri concise şi clare, comunicând strict conţinutul unei expedieri anterioare; de confirmare (de răspuns) – sunt adresate celor care au simpatizat cu ideea, produsul, acţiunea, evenimentul unei organizaţii, în intenţia de a le mulţumi pentru gestul solidar; ar trebui să fie întâlnite foarte des în corespondenţa relaţionistă, dar nu se întâmplă astfel, pentru că, nu-i aşa, a aştepta recunoştinţa semenilor este pierdere de vreme debutând cu clasica formulă „vă mulţumesc”, aceste scrisori sunt oficiale şi personale, în funcţie de destinatarul care a răspuns solicitării organizatorului; uneori, scrisorile de mulţumire sunt date publicităţii, situaţie în care se impune respectarea unor exigenţe: cerinţele trebuie să aibă forţă persuasivă, lipsite de conotaţii ironice, reunite în propoziţii sau în fraze scurte, uşor de reţinut; câştigul difuzării în mass-media a scrisorilor de confirmare atinge, deopotrivă, organizatorul evenimentului, sponsorul, publicurile adiacente acestora, inclusiv media, care nu pot fi acuzate că publică doar lucruri alarmante, antisociale, de criză etc dacă aceste scrisori nu au ca obiect mulţumirile, ci corecturi, re-poziţionări în context, drepturi la replică etc , ele trebuie să satisfacă cererile unei adresări publice prin canale mediatice: claritate, concizie, durată minimă, ton cuviincios În categoria textelor pe care specialistul în PR trebuie să le întocmească (redacteze) pentru publicurile sale (ale organizaţiei reprezentate) – între care se află, bineînţeles, jurnaliştii, regăsim rapoartele şi propunerile, despre care unii autori opinează că au mai puţină tangenţă cu mass-media, întrucât implică cercetări serioase, au aspectul unor lucrări ştiinţifice, ţin mai mult de activitatea intraorganizaţională Acest punct de vedere se susţine, fie şi numai dacă enumerăm componentele (secţiunile) unui raport (sau unei propuneri): • scrisoare de prezentare (letter of documentation) sau de transmitere (letter of transmital); • pagini preliminare (copertă, pagină de gardă, tabla de materii, lista ilustraţiilor etc ); • sinopsis (prezentare de max o pagină a conţinutului); în PR se utilizează frecvent expresia executive summary („rezumat de lucru”) sau, pur şi simplu, „rezumat” (abstract) • parte principală (cu: introducere, cuprins, concluzii, recomandări – în unele cazuri); construită în jurul unei idei (hypotesis, thesis statement), această componentă lămureşte lectorul asupra raportului/propunerii, obligatoriu şi datorită argumentelor înfăţişate cu claritate şi în manieră ordonată; • referinţele – încă o dovadă a caracterului elaborat al unui raport, impunându-se folosirea notelor de subsol şi a trimiterilor bibliografice corecte; • bibliografia – lista autorilor şi a lucrărilor de care au uzat relaţioniştii pentru a fundamenta teoretic propunerile sau rapoartele; • anexele (tabele, scheme, hărţi, ilustraţii care nu şi-au găsit locul în partea principală, dar care susţin ideile specialistului în PR) Un alt argument care ar sta la baza neincluderii rapoartelor/propunerilor în categoria textelor destinate publicului extern reprezentat de mass-media este dimensiunea considerabilă a acestui tip de materiale relaţioniste Cum ştim, ceea ce presa primeşte de la diferitele organizaţii în calitate de mesaj are, mai degrabă, dimensiuni reduse (dacă destinaţia este presa scrisă) sau cu durată minimă – zeci de secunde până la două-trei minute – dacă mesajul priveşte difuzarea prin radio şi televiziune Să nu uităm şi un alt aspect: comunicarea dintre relaţionist şi jurnalist nu presupune doar vehicularea unor texte publicabile (ca publicitate sau informaţie utilitară), ci şi punerea la dispoziţia mass-media a unor informaţii necesare documentării jurnalistice sau elaborarea rapoartelor/propunerilor pentru a fi folosite de specialistul PR în dialogul organizaţie-presă Pe de altă parte, rapoartele şi propunerile alcătuite de către departamentul de PR al unei organizaţii sunt elemente constitutive ale planurilor de campanie şi au ca obiect, nu o dată, mass-media ca intermediar între o firmă, instituţie, candidat politic etc şi publicul lor ţintă în transmiterea unui mesaj persuasiv; se ştie că media are un merit (sau o vină) în recepţionarea corectă (sau vicioasă) a mesajului relaţionist, iar iniţiatorii campaniei de PR analizează activitatea presei inclusiv prin rapoarte şi propuneri Întrebat ce definiţie ar da comunicării, un specialist/practician al relaţiilor publice ar răspunde, probabil, „un mod de a fi”, pentru că el ştie că în profesiunea exercitată la o companie importantă, o firmă cunoscută, o organizaţie renumită, comunici sau nu exişti Lecţia este la fel de folositoare firmelor mici sau instituţiilor proaspăt apărute în mediul concurenţial Pentru a intra şi a rămâne cât mai mult timp în atenţia publicului, trebuie să ai o vizibilitate pe piaţă (în sensul bun, de preferat) Şi atunci, în calitate de relaţionist (este valabil şi pentru managerul general), ai de ales: fie îţi faci publice ideile, produsele, serviciile, încercând să convingi publicul şi să-i câştigi simpatia sau încrederea, fie aştepţi să fii întrebat (de ziarişti, fireşte) cine este şeful tău în realitate, de ce a greşit firma ta, cum ai obţinut rezultate bune în vânzări, ce părere ai despre un anumit fenomen economic, social etc În ambele situaţii trebuie să fii pregătit, pentru că surprinderea pe picior greşit a organizaţiei din care faci parte este o palmă care cântăreşte greu pe obrazul tuturor Eschiva nu are un efect mai bun, astfel încât răspunsul „Nu ştiu” („Nu mă pot pronunţa”) se exclude din strategia comunicaţională a ultimilor ani Să nu uităm că jurnaliştii sunt în permanentă căutare de subiecte-trăsnet şi nu iartă atunci când relaţionistul joacă rolul muştei în lupta cu păianjenul Nu vom spune, precum Nenea Iancu, „Fatalitate, mon' cher”, ci vom lucra meticulos la constituirea a ceea ce teoreticienii în PR numesc: • backgrounders (contextualizarea scrisă a unei probleme de PR); • position papers (material în care se precizează punctul de vedere al unei organizaţii într-o anumită problemă) Cele două tipuri de texte relaţioniste au în comun: bogăţia de informaţii, întocmirea pe baza unei cercetări serioase, caracterul rutinier, argumentarea atentă, dar se disting prin faptul că lucrările backgrounders conţin exclusiv date şi fapte, eventual tratate cronologic, în timp ce position papers reprezintă opiniile, poziţionarea organizaţiei cu privire la o chestiune punctuală Ziariştii au nevoie în egală măsură de aprofundări, detalii, cercetări întreprinse de departamentul PR, ca şi de poziţionarea firmelor în anumite probleme Articolele de presă, comunicatele, broşurile, discursurile prezentate de organizaţii implică existenţa backgrounders-urilor şi a position papers-urilor, în arhiva/pe masa de lucru a staff-urilor şi relaţioniştilor în exerciţiu Îndemnul de a nu aştepta interogaţiile jurnaliştilor pentru a strânge date şi fapte despre oricare eveniment cu care organizaţia are ceva în comun este prezentă în toate lucrările privitoare la relaţiile publice Motivul este rolul de dirijor al comunicării pe care orice relaţionist (reputat sau la începutul carierei) trebuie să-l onoreze cum se cuvine Este în interesul publicului intraorganizaţional, în primul rând, ca departamentul de PR să posede (prin efort propriu şi constant) date de referinţă despre subiecte, firme, produse, evenimente care aparţin domeniului profesional Acumulate şi clasate, aceste informaţii pot constitui puncte de plecare pentru viitoare backgrounders sau luări de poziţie ale firmei, ale managerului, ale purtătorului de cuvânt sau oricărui relaţionist angajat în comunicarea cu ziariştii O altă deosebire între cele două tipuri de texte relaţioniste ar fi, după D Newsom şi B Carrell, obiectul tratării în cele două forme; backgrounders s-ar ocupa de subiecte generale (de pildă, vehiculele cu carburant alternativ), în timp ce position papers ar avea ca prioritate subiecte specifice faţă de care formulează interpretări, emite puncte de vedere, anunţă luări de poziţii, cu precizarea că acestea au la bază informaţii certe, verificate, selectate Deoarece şi lucrările tip backgrounders folosesc notele de subsol, trimiterile bibliografice, au un enunţ care trebuie dezvoltat, justificat etc , ele ar putea fi confundate cu rapoartele sau propunerile Şi totuşi, un specialist face diferenţa care constă în absenţa judecăţilor de valoare în backgrounders Chiar dacă sunt prezentate faptele încă din debutul lor, chiar dacă se înfăţişează pe larg situaţia curentă, chiar dacă sunt anunţate posibile consecinţe sau soluţii ale problemei, relaţionistul nu-şi permite o judecare (evaluare în sens combativ sau de sancţionare) a informaţiilor Ilustrăm această idee cu exemplul autorilor Redactării materialelor de relaţii publice (p ) şi anume costul crescut al încălzirii locuinţelor pentru populaţia cu venituri modeste în paralel cu utilizarea „timbrelor pentru energie” – ca soluţie a îndulcirii acestei stări de lucruri Punctele de vedere ale diverşilor specialişti în PR care se dovedesc interesaţi de o politică în domeniul nivelului de trai (şi, implicit, al furnizării energiei electrice către consumatorii casnici) variază între lauda introducerii timbrelor şi desconsideraţia faţă de o soluţionare birocratică peste măsură Acestea sunt însă consideraţii personale, fiindcă într-un text relaţionist prezentarea cea mai adecvată ar fi următoarea: „Folosirea timbrelor pentru energie este una dintre soluţiile acestei probleme Un program al timbrelor pentru energie necesită fonduri guvernamentale şi un sistem de administrare a acestor fonduri Acest program ar putea fi aplicat de organizaţiile existente” Observăm aici neutralitatea autorului de text, tenta lui obiectivă de a prezenta o situaţie atât de delicată În afară de neutralitate, specialistul în PR trebuie să manifeste perseverenţă, tradusă prin actualizarea oricărui backgrounder, altminteri subiectele anchilozate în dosare îşi pierd valabilitatea; în plus, se dovedesc lipsite de finalitate previziunile enunţate de relaţionişti în tratarea anumitor subiecte În concluzie, lucrările de tip backgrounder: – nu conţin opinii („Rămâneţi la fapte!”); prezintă comparativ situaţia iniţială şi cea actuală; conţin implicaţii, urmări previzibile ale problemei analizate; sunt utile managerilor generali, relaţioniştilor, ziariştilor, analiştilor financiari, altor categorii de public extraorganizaţional Lucrările tip luare de poziţie au rolul de a atribui organizaţiei un punct de vedere într-o problemă punctuală (care o priveşte în mod direct sau doar tangenţial) Dacă în redactarea unui backgrounder conducerea firmei nu era solicitată, pentru position papers se impune intervenţia ei, fie pentru a dezaproba/aprecia un punct de vedere, fie pentru a-şi declara sprijinul în chestiunea aflată în dezbatere Ulterior exprimării poziţiei staff-ului, departamentul de PR redactează materialul care exprimă poziţia organizaţiei, cu motivele care o generează Niciodată relaţionistul nu va trece peste părerea managerului general atunci când se publicizează poziţia organizaţiei Este de datoria specialistului în PR să supună aprobării (semnării) şefului varianta de position papers considerată, în primă instanţă, oficială Publicul intra şi extraorganizaţional va lua act de această poziţie şi nimic nu se mai poate schimba! Fără a fi o prezentare istorică a problemei în discuţie, position papers nu atrage cu nici un chip manipularea publicului de către relaţionist, indiferent cât de mult este afectată organizaţia Sinceritatea, corectitudinea specialistului în PR stau la baza întocmirii luării de poziţie ca text relaţionist Încrederea publicului în organizaţie se poate conserva dacă relaţionistul preferă „atacarea” tranşantă a problemei, astfel încât clienţii să înţeleagă lesne de ce organizaţia a adoptat acel punct de vedere şi nu altul Să spunem că opinia publică este preocupată de scumpirea hârtiei destinată tipăririi ziarelor Cititorii oscilează între a condamna acea măsură (pentru că nu şi-ar mai permite cumpărarea atâtor publicaţii) şi a fi de acord cu ea, dată fiind micşorarea fondului forestier Relaţionistul unei organizaţii gen „S O S natura” va opta pentru reducerea tăierii copacilor în scopul fabricării hârtiei, purtătorul de cuvânt al Ministerului Educaţiei Naţionale va face un apel către elevi şi profesori, îndemnându-i să colecţioneze hârtie veche pentru a fi reciclată, relaţionistul Fabricii „Letea” va susţine că fără o creştere a preţului hârtiei apare ca iminent falimentul, ziariştii vor intra în grevă ca semn de protest la măsura extremă a producătorului moldav şi toţi au dreptate! Mai presus de consecinţele faptelor sau gesturilor mai sus-menţionate stă informarea corectă a publicului, cu argumentele necesare adoptării poziţiei proprii În position papers nu este loc pentru incertitudine sau suspans! Nici pentru ceea ce autorii numesc „măsluirea cărţilor”, adică ignorarea cu bună intenţie a punctelor adverse de vedere, pentru a le reliefa pe cele proprii, ca singurele viabile Respectul publicului se obţine prin fair play, preferând deconstruirea argumentelor preopinenţilor decât ascunderea poziţiei celorlalţi din considerentul că nu se identifică punctului nostru de vedere Având, de cele mai multe ori, la bază backgrounders, luările de poziţie folosesc deopotrivă publicului intern şi celui extraorganizaţional (în special lucrătorilor din mass-media, care îşi întemeiază frecvent articolele pe prezentarea punctelor de vedere opuse într-o problemă de actualitate; în felul acesta, publicul cititor-conservator îşi formează mai uşor o idee şi nu simte ca necesară consultarea unui alt mijloc de comunicare de masă, considerându-l credibil pe cel consultat deja) O particularitate a position papers este editarea în mai multe variante, în funcţie de categoriile de public-ţintă şi de preocupările acestora Nu înseamnă că de fiecare dată este exprimată o altă poziţie a organizaţiei, ci, asemeni mesajului relaţionist în calitate de concept operaţional în Campania de PR, poziţia este particularizată, adică expusă în termenii şi cu accentele adecvate diferitelor publicuri implicate Indiferent de formula utilizată în position papers, stau alături adeziunea organizaţiei pentru o soluţie şi dezaprobarea alteia/altora Absenţa termenului de comparaţie conduce la sancţionarea organizaţiei de către publicul fidel sau potenţialii clienţi, ceea ce impune o campanie specială de PR în scopul recâştigării simpatiei (respectului) Pe scurt, position papers: • poate pleca de la backgrounder; • poate declanşa lobbying; • poate fi gazdă a reclamelor în favoarea firmei; • poate genera comentarii în presa locală; • poate spori simpatia faţă de organizaţie Sub ce formă întâlnim textele tip luare de poziţie şi backgrounder? text normal, cu antet şi destinatar (în interiorul organizaţiei); booklet (broşură), pliant publicitar (pe suport de lux, însoţit de ilustraţii); pagini inserate în agendele anuale (dacă autorii sunt firme de prestigiu); lucrări speciale, legate asemeni cărţilor, utilizate ca surse bibliografice în munca relaţioniştilor CAPITOLUL II Complicitate vs neîncredere Pe cât de simplu, pe atât de adevărat se poate afirma că „atunci când o întreprindere, o organizaţie sau o persoană încearcă să stabilească relaţii de simpatie cu publicurile sale, ea practică relaţii publice În sens foarte larg, relaţiile publice constituie o atitudine, o abordare şi o stare de spirit” La întrebarea: Prin ce se justifică necesitatea relaţiilor publice ca profesie? răspunsul este, mai curând, unul multiplu, „atingând” mai multe exigenţe socio-psihologice Bernard Dagenais mizează pe cartea necesităţii domeniului profesional invocat, pledând pentru trio-ul: să ştii să vorbeşti; să înveţi să asculţi; să poţi comunica Toate acestea pentru a-ţi câştiga un loc între semeni, pentru a te face auzit, pentru a contracara pseudo-argumente şi a te impune ca specialist Pe scurt, relaţiile publice au dobândit statut profesional: Pentru că nu putem trăi fără comunicare; Pentru a atrage atenţia; Pentru a informa; Pentru a creea un climat de simpatie; Pentru a rezolva o problemă; Pentru a gestiona o provocare; Pentru a dezvolta o imagine; Pentru a ne apăra; Pentru a influenţa opinia publicului; Pentru a răspunde jurnaliştilor şi publicului; Pentru a face faţă complexităţii socio-economice Să poposim asupra penultimei precizări, întrucât ea vine să dea satisfacţie uneia dintre exigenţele profesionale ale relaţionistului, „legitimat” să deţină cunoştinţe de comunicare, să aplice tactici, să construiască planuri, să imagineze strategii, să facă evaluări, să administreze nucleul comunicaţional al organizaţiei pe care o reprezintă sau pentru care lucrează „Fraţii învrăjbiţi” Cu precădere în situaţiile de criză, dar nu numai atunci, între specialistul în PR şi jurnalist se consumă un dialog dens, precipitat, solicitant pentru ambii actori sociali, în care primul trebuie să dovedească: • o bună cunoaştere a problemei; • stăpânirea situaţiei; • abilităţi comunicaţionale în interiorul organizaţiei; • capacitate de organizare a celulei de criză; • rapiditate în alegerea datelor; • calm în aplicarea măsurilor stabilite pentru administrarea situaţiei de criză; • disponibilitate şi răbdare în comunicarea cu mass-media şi reprezentanţii lor Parteneriatul celor doi în comunicarea informaţiilor destinate publicului pare să-l dezavantajeze pe relaţionist, obligat, prin natura profesiei şi a misiunii cu care a fost învestit, să-l „servească” pe ziarist atunci când acesta doreşte Cum bine se ştie, organizaţiile au vizibilitate publică graţie mass-media, publicul larg intrând în posesia datelor, faptelor, acţiunilor, gesturilor, ideilor, produselor ş a m d cu privire la firme, instituţii, fundaţii etc , prin intermediul mijloacelor de comunicare de masă Între sprijin şi ostilitate, organizaţiile trebuie să prefere primul termen al raporturilor cu mass-media A te face cunoscut, agreat de publicurile tale, a obţine încrederea clienţilor, simpatizanţilor, înseamnă, într-un fel, a atrage atenţia presei prin: evenimente, întâlniri, manifestări caritabile ş a , care, mediatizate, vor apărea pe agenda unor persoane, grupuri, comunităţi (etnice, profesionale, religioase etc ) şi vor (re)aduce în prim-plan organizaţia Cunoaşterea mediului jurnalistic reprezintă, astfel, o trebuinţă pentru specialistul în PR, indiferent că el este şeful departamentului, un component al serviciului, purtător de cuvânt sau, chiar, freelancer Cine patronează mijloacele de comunicare de masă? Cine sunt redactorii-şefi ai ziarelor, radiourilor, televiziunilor, revistelor de specialitate? Care dintre redactori se ocupă de domeniul în care lucraţi? În ce manieră tratează fiecare redacţie subiecte în care sunteţi specialist? Cine este publicul consumator pentru fiecare media? Care este aria geografică de acoperire a canalului X sau Y? Cu ce frecvenţă se difuzează informaţiile la nivelul consumatorilor de text mediatic? Care sunt preţurile practicate de mass-media pentru informaţiile de tip publicitar? Cine controlează relaţiile intraorganizaţionale la nivelul fiecărui canal de transmitere a informaţiilor către marele public? Iată doar câteva întrebări la care specialistul în PR se cuvine să aibă răspunsuri, pentru că una dintre sarcinile sale în promovarea, conservarea, îmbunătăţirea imaginii firmei/organizaţiei este alegerea canalului mediatic potrivit diseminării mesajului relaţionist, astfel încât acesta să aducă publicului informaţiile, să provoace atitudinile, să determine comportamentul dorit/planificat de specialistul în PR Pentru întreţinerea unei relaţii benefice cu presa, relaţionistul se îngrijeşte să anunţe constant şi corect acţiuni, idei, evenimente pe care le organizează sau administrează În felul acesta, el devine un partener privilegiat al media, jurnaliştii având încredere în seriozitatea informaţiilor şi bazându-se pe ritmicitatea difuzării lor Cu cât se dovedeşte mai credibil relaţionistul, cu atât este mai bine privit de comunitatea jurnaliştilor; cu atât mai lesnicioasă va fi comunicarea în situaţiile de criză, când relaţioniştii sunt realmente hărţuiţi de întrebările ziariştilor Înlesnirea, pas cu pas, a informării oamenilor de presă cu privire la ce se petrece în jurul lor aduce servicii demne de luat în seamă organizaţiilor ai căror specialişti în PR înţeleg să satisfacă foamea de informaţie a presei Se apreciază chiar că în stadiul obţinerii credibilităţii de către relaţionist în ochii jurnalistului, cel din urmă nici nu se mai sinchiseşte (ori timpul nu-i permite) să verifice adevărul informaţiilor furnizate de specialistul în PR Am putea considera o abilitate a relaţionistului întreţinerea unei comunicări în termeni amiabili cu ziariştii; nu ne-am situa departe de adevăr, ţinând seama de rapiditatea cu care jurnaliştii „virează” spre alţi parteneri pentru a obţine informaţiile necesare exercitării profesiei Din partener privilegiat, relaţionistul poate deveni in-amic, neserios, mincinos, in-corect etc , pierderea nefiind doar una de ordin personal, ci ea atrage lipsa de simpatie a ziariştilor (publicaţiilor) faţă de organizaţiile reprezentate defectuos din punct de vedere al comunicării cu publicul Altele vor fi sursele de informaţie pentru jurnalist cu privire la acea (acele) organizaţii; altele, datele referitoare la ele şi activitatea desfăşurată În atare condiţii, cine garantează informarea corectă a publicului via mass-media? Să ne închipuim imaginea creată unei firme (fundaţii, instituţii) cu ajutorul informaţiilor puse la dispoziţie cu generozitate de un concurent în domeniu Vina pentru derapajele mediatice va fi împărţită frăţeşte de jurnalist şi relaţionist, obligaţi, prin aceasta, la o reconsiderare a comunicării dintre ei (ca persoane) şi instituţiile reprezentate în mediul social Expresia „fraţi vitregi” este întru totul potrivită, pe fondul constatării unei relaţii oscilante (complicitate vs neîncredere) între specialistul PR şi ziarist Sunt binecunoscute epitetele care circulă în mediile de PR cu privire la jurnalişti Cel mai uşor de suportat pare să fie „papagal”, câtă vreme omul de presă „trăieşte pe spinarea” relaţioniştilor, confecţionând ştirile (articolele, interviurile, anchetele etc ) pe baza informaţiilor obţinute de la departamentele de relaţii publice Avantajul acestor aşa-zişi imitatori (repetitori) ai mesajului relaţionist este acela că administrează după bunul plac noianul de informaţii primite (exceptând textele publicitare-contracost): le trec neobservate; le consideră inutile şi le aruncă pur şi simplu; le difuzează cu întârziere, apreciindu-le ca ne-urgente; le folosesc în texte mediatice cu sens opus celui dorit de relaţionist; le alocă spaţii prea puţin atrăgătoare în cuprinsul ziarelor, revistelor etc , astfel încât atenţia publicului să nu fie atrasă în mod direct Puterea de care dispune presa pare să meargă până la falimentarea unei firme, distrugerea unei vedete, „în-scăunarea” unui preşedinte Această instanţă (am numit mass-media) „face şi desface” totul în jurul ei, fără ca ceva să i se poată opune, fie şi din motivul că reprezintă vox populi, exigenţele audienţelor, dorinţa consumatorilor Iată de ce răceala dintre profesioniştii în PR şi media este periculoasă şi nedorită Relaţioniştii acuză graba cu care ziariştii publică ceva, „uitând” să verifice credibilitatea surselor şi a informaţiilor, dar şi aroganţa cu care tratează domeniul şi reprezentanţii PR, în vreme ce jurnaliştii se arată incomodaţi (suprasaturaţi, chiar) de prezenţa relaţioniştilor în mediul comunicaţional, de dorinţa controlului strict asupra informaţiilor, de ce nu, de stăpânirea tehnicilor de redactare – apanaj, până nu demult, al lucrătorilor din presă O poziţie împăciuitoare în această problemă întâlnim la B Dagenais care vorbeşte despre obiective şi preocupări diferite ale celor doi: • relaţionistul urmăreşte evidenţierea propriei organizaţii; • jurnalistul are drept misiune informarea neutră şi veridică a publicului; de aici, neîncrederea presei în informaţiile despre (şi de la) organizaţii, sentiment care transformă răceala în prăpastie inter-profesională Opinăm că, asemeni relaţionistului, ziaristul urmăreşte tot promovarea instituţiei la care lucrează (construieşte, conservă sau repară imaginea organizaţiei), cu precizarea (verificabilă oricând) că face uz de tehnici şi tactici mai puţin ortodoxe pentru a obţine ceea ce îşi propune Cum altfel ne-am explica predominanţa divertismentului (ca funcţie a mass-media), „ajustarea” informaţiilor pentru a deveni ştiri, compromiterea conţinuturilor „de dragul” consumatorilor, al furnizorilor de reclame, al subvenţionării salariilor ş a m d , rabatul de la misiunea educativă a presei, dezinformarea publicului etc ? Probabil că tot Dagenais ne-ar „lumina”, invocând logica mediatică şi toate consecinţele sale: prezentarea realului prin „lentila” ziaristului; selecţia informaţiilor după criterii pur jurnalistice; transformarea tuturor întâmplărilor în spectacole mediatice; călirea audienţelor într-o baie de articole şi emisiuni de calitate îndoielnică, într-un limbaj inadecvat, dispuse la ore nepotrivite cu vârsta sau statutul consumatorilor; promovarea inutilului în detrimentul utilului; înfăţişarea faptelor şi evenimentelor ca abatere de la normă, pentru a capta interesul publicului; pentru ca ceva să intre în atenţia consumatorilor, mai întâi trebuie să rezoneze cu gustul jurnaliştilor, cu alte cuvinte, specialistul în relaţii publice are misiunea de a în-scena informaţiile cu privire la organizaţia sa de aşa manieră încât jurnalistul să devină primul spectator, dar unul activ, care să dea amploare informaţiei atât de seducător ambalată Acest fenomen al amplificării justifică aprecierea conform căreia „relaţiile cu mass-media constituie pista de lansare a tuturor relaţiilor publice” Nimic din ceea ce gândeşte şi realizează relaţionistul nu are ecou social fără intervenţia salutară a jurnalistului care să disemineze în rândul publicului larg mesajul PR În literatura de specialitate se insistă pe natura conflictuală a raporturilor profesionale dintre specialiştii în PR şi ziarişti Primii sunt îndemnaţi să nu renunţe cu nici un chip la cureaua de transmisie (mass-media), cei din urmă să rămână conectaţi la butelia de oxigen (relaţioniştii ca surse sigure şi constante de informaţii) Unul dintre motivele care stau la baza disputei dintre categoriile profesionale menţionate este orgoliul, prezent în ambele tabere: relaţionistul este acuzat de manipularea informaţiei (B Dagenais), în sensul că transmite jurnalistului numai mesajele demne de a fi comunicate publicului-ţintă (dar cum altfel ar trebui să procedeze, de vreme ce rolul specialistului este de a construi-păstra-reface imaginea propriei organizaţii?!); jurnalistul e adesea apostrofat, dar suspectat în permanenţă, că nu uzează de rigoare în munca sa, dând mesajului mediatic sensuri numai de el ştiute, spre insatisfacţia frecventă a relaţioniştilor Jean Charon (Les journalistes, les médias et leurs sources, ) numeşte complexă şi ambiguă relaţia dintre ziarist şi specialistul PR, întrucât aceştia sunt obligaţi să lucreze împreună, dar au roluri (misiuni) diferite Interesele diriguitoare pentru comunicatori şi oameni de presă sunt „complementare şi antagonice şi generează un tip particular de relaţii, caracterizate printr-un amestec de cooperare şi conflict” De unde situarea pe fronturi adverse a celor doi protagonişti, date fiind abilităţile comunicaţionale similare până la invidie reciprocă? Unii cercetători opinează că vina aparţine dimensiunii publicului deservit de relaţionişti şi jurnalişti, astfel că primii vizează particularul (privatul), în timp ce presa ar apăra interesul general Credem că acest raţionament are acoperire în plan real numai dacă apreciem drept public al acţiunilor de PR firma X, angajaţii săi, publicul-ţintă specific unei anumite campanii relaţioniste; interes general în viziunea mass-media, doar dacă avem în vedere rolul presei de a informa consumatorii în genere (să nu uităm că sistemul mass-media nu are nici un control asupra mesajului diseminat, nu poate cuantifica reacţia audienţelor la anumite articole, emisiuni etc , nu ştie, asemeni relaţioniştilor, cu câtă încredere va fi învestit după publicarea/difuzarea unui mesaj anume) O profesie ciuntită, paralizată, teleghidată În intervenţia sa de la al XX-lea Congres al Federaţiei Profesionale a Jurnaliştilor din Québec, intitulată Un vieux couple, Gaston L'Heureux aduce la acelaşi numitor comun cele două ocupaţii, afirmând că atât jurnalistul, cât şi relaţionistul, sunt comunicatori, în consecinţă, profesează sub imperiul aceluiaşi cod etic ce obligă la atitudine corectă, la promovarea adevărului, la servicii aduse publicului Drepturile şi obligaţiile celor două bresle justifică pe deplin metafora cuplului pe care o propune L'Heureux, conform căreia ziaristul şi specialistul în PR convieţuiesc asemeni partenerilor de-o viaţă, nu tocmai mulţumiţi unul de altul, dar incapabili să divorţeze, fie şi numai datorită faptului că-şi cunosc bine defectele Experienţa de viaţă şi vârsta îi determină să-şi continue „aventura”, complăcându-se în obişnuinţă, în lenea de a găsi căi inedite pentru a se surprinde, „condamnaţi” să se suporte Tensiunea dintre ziarişti şi relaţionişti provine, după André Sormany (participant la reuniunea mai sus-amintită), dintr-o simplă impresie, anume că relaţioniştii se manifestă precum invadatorii, ocupând teritoriul cuvenit oamenilor presei În „Journalistes et relationnistes ou le partage du puvoir d'informer”, A Sormany motivează locul ocupat de specialiştii PR în spaţiul public (cu sau fără voia ziariştilor) prin nevoia de informare a tuturor, asociată ştiinţei (artei) de a manevra (gestiona) această a patra putere (care nu este presa, cum ştiam cei mai mulţi dintre noi, ci însăşi informaţia) Replica reprezentanţilor mass-media este clasică: jurnaliştii sunt tot mai încorsetaţi în exercitarea profesiei de către intermediari care fac tot mai dificil contactul cu informaţia „Suntem invadaţi, înlocuiţi, sunt introduşi acoliţi în organizaţie, suntem reduşi la tăcere [ ] Suntem descrişi ca nişte curele de transmisie Facem parte din planuri de comunicare Suntem utilizaţi ca elemente de strategie”, se lamentează Jacques Millette, conchizând: meseria noastră este ciuntită! Alte voci din presă reclamă dificultăţi în meseria de comunicator, survenite ca urmare a secretomaniei din mediul relaţionist, reţinerii exagerate a specialiştilor în PR de a da publicităţii cât mai multe informaţii, astfel încât presa să beneficieze de condiţii optime, arătându-se în stare de a satisface curiozitatea consumatorilor într-o manieră cât se poate de liberă Discreţia relaţioniştilor şi goana după ştiri a jurnaliştilor nu fac bună casă Este nevoie de o deschidere corespunzătoare a relaţioniştilor spre ziarişti, de o abundenţă informaţională către redacţii, pentru că, aşa cum susţine Laurent Laplante, ziariştii ar fi surzi şi orbi, ignorând „startul” şi orientarea generate de exponenţii PR Mesajele venite dinspre diferitele organizaţii prin intermediul relaţioniştilor au darul de a declanşa, de a pune în mişcare şi a teleghida munca jurnaliştilor Relaţionişti precum Albert Tremblay temperează situaţia, propunând înlocuirea expresiilor: „împresurarea redacţiilor”, „promiscuitate”, „manipulare informaţională” etc cu altele mai adecvate, prea puţin dispuse să întreţină ideea prăpastiei inter-profesionale „Cedează” cu inteligenţă, afirmând că dreptul publicului la informare corectă nu este atacat de relaţiile publice ca profesie; nici libertatea presei nu este îngrădită de activitatea relaţionistă „Meritul” specialiştilor în PR se reduce la acela de „unealtă adiţională pusă la dispoziţia jurnaliştilor” În final, se ajunge la ochii şi urechile publicului este numai consecinţa utilizării de către mass-media a materiei prime oferite de PR Acest punct de vedere vine în continuarea unei îngrijorări din tabăra presei, exprimată de Claude Masson în termeni duri, ce trimit la responsabilitatea socială a profesioniştilor din media şi la exigenţa privirii în oglindă a fiecărui profesionist din presă, astfel încât să nu mai transfere asupra altor intervenienţi sociali propriile nereuşite sau abuzuri Ziaristul conştiincios, puternic, onest, sigur pe sine, va putea controla influenţa relaţioniştilor pe câmpul de bătălie în cucerirea redutei numită informaţie Cu toate argumentele avansate, neîncrederea pare să domine aria profesiei de comunicator, astfel încât datele unui sondaj relativ recent (conform căruia % dintre jurnaliştii respondenţi au declarat că informaţiile primite de la relaţionişti sunt, fie suspecte, fie tendenţioase; % dintre cei chestionaţi au afirmat că apar ca ne-credibili în ochii comunicatorilor guvernamentali) concluzionează, asemeni lui Florian Sauvageau că cele două profesii, menite să colaboreze, „nu formează în mod necesar o familie fericită” Imperfecţiunea se partajează, ca şi controlul asupra informaţiei, între preopinenţi; astfel, dacă i-am da dreptate lui Adlai Stevenson care incrimina ziaristul pentru că, având de ales între grâu şi neghină, va publica neghina, politeţea ne-ar obliga să-l contrazicem (măcar în parte) pe Gérard Pelletier atunci când a fost exclusiv de partea relaţioniştilor, atribuindu-le o profesie onorabilă (chiar şi atunci când invadează mass-media), autorul, prezentând „câinii de pază ai democraţiei” ca pe nişte personaje prea puţin preocupate de independenţa care ar trebui să-i inspire (n a ) Marcate de două componente – cooperare şi conflict – raporturile dintre „agenţii de informare” şi ziarişti sunt privite de unii autori (de pildă, Arthur Tremblay) ca veritabile relaţii de forţă, fie şi numai pentru faptul că şi unul şi celălalt combatant îşi subevaluează adversarul Aşa se ajunge la dorinţa recunoscută a specialistului PR de a se constitui într-o sursă de informaţii indispensabilă omului de presă Deşi, în genere, neagreate , datele furnizate de relaţionist devin imposibil de ocolit în mass-media Opinăm, mai curând, că dependenţă reciprocă este expresia potrivită relaţiei jurnalist-relaţionist, cu avantajele şi nemulţumirile proprii fiecărei categorii profesionale Antagonismul invocat de unii cercetători ai fenomenului comunicării de masă ne apare ca un termen dur şi care nu lasă loc negocierii fireşti între cei doi actori sociali Sunt în joc profesii care se confruntă permanent, fiecare încercând să fie mai presus de cealaltă, spune B Dagenais Personal, optăm pentru ocupaţii care coexistă, care-şi au propriul loc în spaţiul public, necesare în egală măsură pentru buna şi corecta informare a publicului Confruntarea este o apreciere care se justifică numai în societăţile aflate în tranziţie, unde: • mass-media se luptă să atingă standardele occidentale (de profesionalism, de audienţă etc ); • relaţiile publice sunt la început (se simte acut nevoia acestui domeniu al comunicării; în nomenclatorul profesiilor – în România, cel puţin – relaţionist nu există, dar fotbalist, da) „Pericol jurnalistic, teamă relaţionistă” Poate pentru a se apăra în faţa consumatorilor de texte mediatice, poate pentru a nu avea probleme cu propria conştiinţă, jurnaliştii îi acuză pe specialiştii în PR că manipulează informaţia Oamenii de presă, curioşi să afle şi informaţii de culise, nepublicabile, din viaţa organizaţiilor, se referă la autocenzura practicată de relaţionişti atunci când aceştia „se destăinuie” presei doar atât cât consideră necesar şi suficient pentru atingerea scopurilor proprii: să informeze publicul-ţintă; să trezească atitudini (dacă s-ar putea, pozitive) faţă de ideile, produsele, evenimentele organizaţiei reprezentate; să determine comportamente favorabile organizaţiei (sprijin, încredere materializată etc ) Suntem de acord cu cei care consideră că nu putem vorbi despre manipulare a informaţiilor, din moment ce % dintre ele – furnizate de relaţionişti – se dovedesc reale, verificabile, greu de respins Optăm mai curând pentru o bună administrare a bagajului informaţional, o funcţie de gatekeaper corespunzător onorată de relaţionişti, de ce nu?, de abilitatea specialiştilor în PR de a întreţine cu reprezentanţii presei raporturile cele mai convenabile comunicatorilor Manipularea se traduce prin influenţa negativă exercitată asupra publicului, în primul rând prin informaţii mincinoase, prin date imposibil de verificat, prin promovarea unor acţiuni inexistente Or, relaţioniştii nu-şi permit, oricât de ataşaţi ar fi de locul de muncă (sau de firma care-i plăteşte temporar), să comunice un lucru care nu există, să lanseze invitaţii la un eveniment imaginar, să promoveze un produs care nu a fost încă fabricat A nu se înţelege că relaţionistul este un ins fără păcate, iar meseria lui una fără cusur; sunt suficiente exemple de încălcări ale Codului de la Atena, însă aceasta nu înseamnă că profesia ca atare este una vicioasă, iar cea de jurnalist – victima primeia Şi jurnalistul şi relaţionistul îşi asumă riscurile şi suportă consecinţele erorilor comise Punerea în valoare a organizaţiei de către un specialist în PR i-a condus pe unii la afirmaţii de genul: „Relaţionistul este un hărţuitor de primă mână, un manipulator viclean, întotdeauna gata să pună beţe în roatele frumoasei sale – a jurnalistului (n n – Şt B ) – maşini de difuzat informaţii” (St Baillargeon) Exemple de acţiuni relaţioniste care afectează munca jurnaliştilor se întâlnesc la tot pasul: de la declaraţii privind protecţia mediului (în timp ce organizaţia poluează cât de mult poate), până la promisiuni neonorate (în termenele anunţate sau deloc), de la ignorarea regulilor şi a legilor până la ascunderea unor informaţii-cheie sau ponegrirea firmelor concurente, toate confirmă faptul că „minciuna este o realitate socială” (vezi Profesia de relaţionist, p ) Dar acest lucru nu atinge inevitabil toate organizaţiile şi toţi reprezentanţii lor în materie de comunicare Sau în majoritatea timpului Unele voci (Laplante, de exemplu), valorizează mai cu seamă relaţioniştii pentru inteligenţa de a selecta canalele de transmitere a mesajelor în funcţie de interesele organizaţiei, publicul-ţintă, acoperirea geografică a mass-media etc Se invocă aici metafora orchestrei, în care partitura dirijorului este interpretată de relaţionist, capabil să utilizeze un evantai de mijloace de comunicare în vederea diseminării profitabile a informaţiilor benefice organizaţiei Culmea dezavantajului de care este marcat ziaristul ar fi utilizarea multimedia, de vreme ce omul de presă este angajatul unui singur canal, unui patron unic, ba chiar şi al unei tehnici particulare Din poziţia înţeleptului Solomon, credităm ambii exponenţi ai domeniului comunicării; totodată, suntem pregătiţi să semnalăm derapajele ambilor, fie şi numai datorită prezumţiei de manipulare a informaţiilor, pentru că – nu-i aşa? – chiar şi atunci când „ucenicul-vrăjitor” manevrează informaţiile, expediindu-le spre categorii anume de public, el, relaţionistul de profesie, recurge la alegeri convenabile firmei sale Pentru care primeşte un salariu, un procent, bonificaţii etc Uneori, exorbitante Pe măsura serviciilor aduse; a gravităţii problemelor relaţioniste pe care le-a rezolvat; a încrederii „smulse” publicului pentru buna funcţionare (ori salvare) a organizaţiei sale O orchestraţie izbutită atrage automat respect, reputaţie, bani Cine poate susţine că ziaristul alege informaţiile, le „împachetează” sub forma ştirilor, le plasează strategic în mass-media cu gândul în cu totul alte direcţii decât: promovarea canalului de comunicare la care lucrează, câştigarea încrederii publicului, dobândirea sau conservarea unei poziţii personale avantajoase, câştigarea unor sume mari de bani, supravieţuirea într-un mediu concurenţial necruţător? În aceeaşi ordine de idei, recunoscut fiind faptul că publicul (în majoritatea sa) preferă stăpânirea (controlul) mediului înconjurător prin intermediul unor produse ale mass-media, confecţionate, în-scenate, prezentate în manieră jurnalistică după toate regulile spectacolului, cât de mare este distincţia între efortul relaţionistului şi al slujitorului presei în a transforma orice informaţie, întâmplare, activitate într-un real spectacol, spre a atrage interesul audienţelor, în a păstra atenţia publicului asupra organizaţiilor etc ? Altfel spus, cine pe cine copiază? Poate, în acest caz, relaţionistul este victima omului din presă, considerându-se obligat să-şi prezinte preocupările după tiparele jurnalismului, spre a menţine treaz interesul colegilor jurnalişti, cu speranţa unei profitabile înfăţişări în paginile presei scrise ori pe timpii de antenă ai radio-televiziunilor În sfârşit (dar nu în cele din urmă), grija relaţionistului de a nu se afla ceea ce nu trebuie cunoscut în public datorită mass-media stă la baza îndrăznelii (David Randall, în Jurnalistul universal, spune tupeu) ziaristului de a afla cât mai multe lucruri (eventual delicate, compromiţătoare) despre manageri, gesturi, măsuri, firme în ansamblul lor, inclusiv de la persoane din afară, în special de la concurenţii pe piaţă ai organizaţiilor vizate Dezinvoltura cu care specialistul în PR „joacă” informaţia este imboldul (sau cauza, adesea) ziaristului de a trişa Din păcate, „amneziile” sau „inocenţa” relaţioniştilor şi jurnaliştilor, deopotrivă, conduc la urmări nefaste ambelor tipuri de organizaţii: pierderea încrederii sau a susţinerii publicului; scăderea vânzărilor (a tirajelor); pierderea audienţelor; disponibilizări nedorite în rândul angajaţilor; deteriorarea imaginii organizaţionale, mergând până la faliment Pe de altă parte, să nu ne amăgim că principala preocupare a celor doi „împricinaţi” este ethosul, astfel încât să se gândească îndelung dacă să ajusteze informaţiile, să le aleagă pe cele trebuincioase propriului interes, să le „înfrumuseţeze” de dragul seducerii publicului ş a m d „Scopul scuză mijloacele” este un dicton la ordinea zilei, până când farsorii sunt demascaţi în calitate de indivizi Practicile jurnalistice şi cele relaţioniste (corecte sau perverse) reprezintă apanajul celor care le performează, iar efectele se pot constata la tot pasul „Suferă în tăcere” sau „Mi s-a spus să nu lovesc tâmpiţii” Subtitlul de mai sus face trimitere la raporturile dintre relaţionişti şi jurnalişti atunci când cei din urmă aduc prejudicii grave primilor Pe cât se pare, nu există nici o plângere adresată vreunui ziarist din partea celor care lucrează la departamente de PR, pentru că, aţi putea replica la unison, „Cel mai inteligent cedează!” Dacă am ţine seama de o spusă care circulă în mediile relaţioniste, conform căreia „Nu poţi lupta înarmat cu un stilou împotriva celor care cumpără cerneala cu tona”, am socoti pe deplin justificată atitudinea resemnată sau, măcar, împăciuitoare a relaţionistului A te înfrunta cu ziariştii este ca şi când ai da timpul înapoi, luptând cu morile de vânt atât de familiare lui Don Quijote Răspunsurile celor loviţi de textele oamenilor din presă iau forma drepturilor la replică, astfel încât publicul să reţină opiniile contrare celor exprimate de lucrătorii mass-media Este, dacă doriţi, preferinţa pentru pace în detrimentul unui război care nu s-ar mai sfârşi Sau a consumării „ostilităţilor” la masa tratativelor, pentru că şi greşelile majore pot suporta o ameliorare, mai ales atunci când metoda replicii relaţioniste presupune text publicitar plătit De către relaţionişti, fireşte Tactica aceasta a pierderilor financiare (uneori considerabile) pentru a câştiga în planul simpatiei publicului se aplică destul de des şi exemplificăm aici prin cazul „Talenol”, un dezastru provocat de un psihopat care, injectând cianură în flacoanele conţinând medicamentul Tyyenol Extra Strenght, a ucis câţiva pacienţi; au urmat nopţi de nesomn la firma producătoare de medicamente, administrarea magistrală a situaţiei de criză prin folosirea strategiei umilirii, confirmarea nevinovăţiei producătorului de analgezice prin cercetări îndelungate şi costisitoare; în final, managerii au decis să ambaleze altfel medicamentul (retrăgând din farmacii întregul lot de produse „contemporan” atentatului), cheltuind sume importante, dar reuşind să le recupereze în câteva luni şi, mai presus de orice, izbutind să nu piardă încrederea publicului, concomitent cu victoria rămânerii pe piaţă Curaţi! Unul dintre As-ii din mânecă a fost o excelentă relaţie cu presa, jurnaliştii fiind prezenţi în miezul evenimentelor, adresând întrebări (adesea ucigătoare) la care au primit răspunsuri sincere În interesul organizaţiei, fireşte Pentru că mass-media a fost informată, pas cu pas, despre cercetări, anchete, emoţii, rezultate, publicul a fost „în priză directă” şi s-a convins că firma incriminată are tot interesul de a se stabili (şi afla) adevărul Încrederea consumatorilor de Tylenol a rămas la cotele dorite, astfel încât să nu prefere calmantele produse de altcineva Fidelizarea clienţilor – ca tehnică de PR – a funcţionat impecabil Nimeni nu a susţinut că ziariştii au fost drăguţi, că nu au deranjat prin întrebările şi insistenţele lor profesionale A contat, mai presus de orice, efectul acestui parteneriat la nivelul publicului larg S-a confirmat, astfel, afirmaţia lui Ronald Rhody – „Tăcerea nu a mişcat niciodată masele, iar timiditatea nu a câştigat niciodată în vreun joc” În acest fel poate fi înţeles îndemnul autorilor lucrării This is PR The Realities of Public Relations (traducerea românească sună puţin altfel – Totul despre PR, ), ca orice relaţionist să recurgă la curtoazie atunci când stabileşte relaţii cu jurnaliştii Şi la atenţie maximă, pentru că oamenii din presă îţi pot aduce beneficii nesperate sau te pot arunca în cele mai cumplite chinuri şi nu există alt vinovat decât specialistul în PR Recomandarea cunoaşterii în cele mai mici amănunte a muncii jurnalistului este cât se poate de binevenită, pentru că atât tehnicile mass-media, cât şi slăbiciunile/calităţile profesioniştilor din domeniu pot fi argumente pro sau contra specialistului în PR Inclusiv atunci când se constată lipsa de interes a ziaristului faţă de activitatea relaţionistului (sau categorisirea acesteia ca neimportantă ori plină de insuficienţe), specialistul în PR are o uşă întredeschisă: comunicarea spre canalele mediatice a unor informaţii care, pur şi simplu, să-i ţină ocupaţi pe oamenii din presă, să le dea de gândit asupra modului cum ar putea fi ele transformate în ştiri; mulţumirea (saucomportamentul prevenitor) relaţionistului poate proveni exclusiv din faptul că, dialogând cu el, jurnalistul nu discută cu concurentul său, cu un neprieten etc Cheia este să anticipezi cum poate fi folosit adevărul împotriva ta, sfătuiesc practicienii recunoscuţi în PR Iată câteva sfaturi pe care Phillips Petroleum le-a oferit directorilor care doreau să se specializeze în relaţiile cu presa: „Vorbiţi puţin şi la obiect Fiţi amabili chiar şi atunci când reporterul este ostil Răspundeţi la întrebare, apoi tăceţi Timpii morţi nu sunt problema voastră Corectaţi declaraţiile greşite”; „Nu răspundeţi niciodată la o întrebare care conţine o ipoteză Vă creează probleme legate de speculaţii”; „Nu vorbiţi niciodată în limbajul experţilor Rechinii sunt rechini, nu vietăţi marine” După alţi consilieri în PR, o bună relaţie cu presa se stabileşte respectând reguli precum: • Fii amabil şi respectuos, dar ţine-te tare; • Ia cu tine un număr suficient de cărţi de vizită pentru reporteri; • Îmbracă-te conservator, în cel mai bun costum al tău (se axplică în întâlnirile televizate); • Mergi la întâlnire din vreme, pentru a ajunge în timp util; • Asigură-te că ai, la întrevedere, copii ale documentelor importante; Unul dintre principiile care grevează comunicarea relaţionistului cu presa este cel conform căruia specialistul în PR nu trebuie să aştepte (eventual cu teamă) intervenţia ziariştilor, curiozitatea lor nestăvilită, criza de informare în unele redacţii sau agenţii de presă Specialistul în PR ar face bine să preîntâmpine abordările tendenţioase ale presei, să nu dea jurnaliştilor ocazia de a afla din alte surse date cu privire la firma reprezentată de comunicator Contactele itiţiate şi întreţinute de relaţionist prin gesturi de curtoazie, furnizarea constantă a informaţiilor, acceptarea dialogului după regulile logicii mediatice, aduc beneficii clare organizaţiilor Altfel spus, să fii disponibil, ca relaţionist, înainte ca ziaristul să solicite acest lucru Comportamentul precizat este valabil nu numai în relaţiile cu redactorii, ci şi cu oamenii de producţie din mass-media şi, foarte important, cu media în întregul lor; nu există publicaţie importantă şi alta neinteresantă pentru PR, cum nu există ziarişti folositori şi inamici Orice om din presă şi fiecare canal de transmitere a mesajului relaţionist contează în egală măsură pentru comunicarea organizaţiilor cu publicurile lor ţintă O modalitate convenabilă de a păstra bune raporturi cu presa este respectarea termenelor în furnizarea materialelor (textelor) relaţioniste, indiferent că este vorba despre: comunicate de presă; fotografii; grafice; invitaţii personalizate etc Relaţionistul ştie că în presă se lucrează contra cronometru: textul care nu este realizat la timp, nu mai are loc în cuprinsul paginilor sau al programelor; mai mult, perturbă întreaga activitate redacţională şi de difuzare a mesajului mediatic De aceea, punctualitatea relaţionistului este o condiţie a apariţiei mesajului său către publicul vizat, dar şi o uşă deschisă în relaţiile cu reprezentanţii mass-media În acest context, trebuie avut în vedere un gest obligatoriu, acela al corijării la timp a greşelilor Nu este vorba despre acea revenire în presă cu articole sau emisiuni reparatorii, pentru că adesea ele nu mai folosesc nimănui; ne referim la corecţii posibile înainte de publicare/ difuzare, adică în timpul procesării textelor relaţioniste în mediul jurnalistic Un exemplu la îndemână este insuficienţa lui Gerald Ford şi a echipei sale de relaţionişti în campania electorală din , când candidatul la preşedinţia SUA, aflat în competiţie cu Jimmy Carter, a comis, într-un discurs televizat, o gafă uriaşă, afirmând că Europa de Est nu se află sub dominaţie sovietică Deşi ar fi putut să-şi corijeze greşeala, cerându-şi scuze pentru formularea nefericită, G Ford a ratat, dând presei scrise posibilitatea să preia a doua zi impardonabila frază ce conţinea afirmaţia de mai sus Astfel, relaţioniştii săi nu au putut convinge zilnic (vreme de două săptămâni) câte de cetăţeni americani cu drept de vot (de fapt, nu au mai convins nici unul!), pentru ca Ford să-l învingă pe Carter Admiţând că preşedintele s-a pierdut cu firea şi nu a ştiut, la televiziune, cum să iasă din impas, relaţionistul care îl însoţea şi care ar fi trebuit să pregătească în amănunt prezenţa lui Ford în înfruntarea cu Carter era obligat să intervină, clarificând lucrurile În felul acesta, nici nu şi-ar fi depăşit prerogativele, nici nu ar fi deranjat jurnaliştii care urăsc „ieşirea în faţă” a relaţioniştilor, nici nu şi-ar fi condus candidatul la un eşec răsunător Măcar dacă ar fi recurs la ultima soluţie, aceea de a da o dezminţire publică, un comunicat de presă cu sens reparatoriu, tot s-ar mai fi putut salva ceva Între sarcinile atribuite relaţionistului atunci când intermediază o apariţie televizată pentru candidatul (clientul) a cărui imagine publică o construieşte şi promovează pot fi enumerate: să pregătească interviul; să faciliteze prezenţa televizată a clientului reprezentat; să clarifice tot ce ţine de transmiterea mesajului pe calea media; să nu se facă remarcat în cadrul interviului, pentru a nu stârni ostilitatea în rândul jurnaliştilor (şi a nu-şi pune în umbră clientul); să ofere prompt informaţii contextuale; să urmărească adresarea întrebărilor presei şi cursivitatea răspunsurilor invitatului, astfel încât discuţia să-şi atingă obiectivele propuse şi să nu excludă problemele stabilite în prealabil ca folositoare clientului; să negocieze prelungirea interviului, dacă socoate necesar Scopul acestei minuţioase pregătiri este de a înlesni clientului acţiunii relaţioniste o experienţă măcar productivă, dacă nu plăcută, ştiut fiind faptul că cei mai mulţi manageri, candidaţi politici, majoritatea organizaţiilor au avut contacte indirecte cu presa, intermediarul dovedindu-se a fi, de regulă, specialistul în PR Aşadar, el este personajul care să deconstruiască prejudecata în conformitate cu care avem de-a face exclusiv cu o presă rea; datorită unui relaţionist isteţ, se poate trece peste acest „amănunt”, apreciind mass-media drept trambulină (rampă de lansare) a mesajului relaţionist cu tentă persuasivă pentru categoriile de public prioritar Dacă cel pe care-l reprezinţi în calitate de specialist în PR şi un jurnalist au avut relaţii dificile, neplăcute, nu este cazul să poposeşti prea mult asupra acestei chestiuni; consideră că este o simplă provocare ce ţine de profesia pe care ştii s-o faci cel mai bine şi fă ca lucrurile să meargă ca pe roate „Nu spune niciodată «niciodată», recomandă Jim Blackmore şi Alex Burton, pledând pentru reparaţii oricând posibile în sfera comunicării cu presa Luând în calcul doar câteva dintre catastrofele produse din pricina unor erori relaţioniste, devine clar că specialistul în PR trebuie să aibă atenţie distributivă, să stea la pândă în permanenţă pentru a remedia la timp (ceea ce se mai poate), astfel încât să nu dea presei apă la moară Unii autori susţin că cele mai mari gafe au drept suport autosuficienţa sau aroganţa agentului relaţionist care nu vede ca demne de a fi monitorizate decât chestiunile mari ale muncii sale; nu se coboară la nivelul amănuntelor, uitând că în PR „mărunţişurile” dărâmă carul, nu buturugile vizibile de la mare distanţă În capitolul „Gafe şi scăpări”, D Newsom et alţii prezintă câteva situaţii emblematice pentru tactica struţului în PR: o agenţie americană de publicitate a expediat clientului său iberic, producător de stilouri (Parker Pen), afişele pentru promovarea stradală, fără a ţine seama de semnificaţia cuvintelor în limba spaniolă, astfel încât se făcea reclamă unui produs care ajuta la contracepţie! (atenţie la nuanţele prezente în diferite limbi de circulaţie!); reclama pentru frigiderele Damavand a fost respinsă de guvernul iranian căruia nu i s-a părut de bun augur asocierea unui produs al tehnologiei umane cu natura (muntele Damavand, înalt de m) creată de divinitate; prilej pentru Wall Street Journal să scrie că relaţioniştii care lucrează publicitate pentru Iran ar trebui să ştie că aici textele publicitare sunt „fără femei, fără engleză, fără vedete, fără glume, fără prezentarea calităţilor produsului şi fără subînţelesuri de orice fel legate de sex, de aristocraţie sau de America” (atenţie la diferenţele de ordin cultural!) ignorarea unui zvon cu privire la existenţa unei erori în procesorul Pentium a costat, în , Compania Intel, credibilitatea (a scris Advertising Age); corect ar fi fost să se introducă pe Internet un mesaj explicativ, astfel încât cei care utilizau această cale de comunicare să înţeleagă micimea problemei şi să nu ia naştere un întreg scandal electronic În „Les relations entre journalistes et relationistes: cooperation, conflit, negociation” ( ), Jean Charron află la baza raporturilor interprofesionale jurnalişti-relaţionişti o negociere pe două planuri (direcţii): al schimburilor de resurse (specialiştii în PR informează presa, iar aceasta duce mesajul relaţionist la marele public); al regulilor după care se consumă aceste schimburi (fiecare dintre cei doi profesionişti pretinde partenerului respectarea întocmai a exigenţelor domeniului comunicaţional) Termenul pe care Charron îl găseşte adecvat binomului PR – presă şi care calmează, întrucâtva relaţia de love-hate relation (Michel Ryan şi David L Martison) este cel de influenţă, de vreme ce specialistul în PR şi profesionistul în jurnalism acţionează simultan sau alternativ unul asupra celuilalt Poate că, aşa cum afirmă Cristina Coman, interdependenţa celor doi împricinaţi are implicaţii minore asupra profesiilor, respectiv efectelor lor, pentru că: a) relaţioniştii au la îndemână modalitatea comunicării cu publicul prin scrisori, afişe, pliante publicitare ş a (deci nu depind total de comunicarea de masă); b) jurnaliştii pot ignora din aria surselor de informare anumiţi exponenţi ai PR, fiindcă există concurenţi care abia aşteaptă să divulge presei secrete, zvonuri, cercetări care înfăţişează în termeni nu tocmai favorabili organizaţiile discrete în relaţia cu mass-media Cristina Coman ilustrează în Relaţiile publice şi mass-media caracterul conflictual al raporturilor mai sus-amintite prin rezultatele unor sondaje de opinie efectuate în intervalul - (aplicându-se chestionare „Craig E Aronoff” celor două categorii profesionale) şi care demonstrează atitudinea negativă a lucrătorilor mass-media faţă de relaţionişti, chiar dacă ea se află în scădere vizibilă (de la % la %) Concomitent cu recunoaşterea PR ca profesie în rândul jurnaliştilor din România (de la % la , %), se manifestă temerea presei că PR presupune reunirea unor manipulatori ai presei (s n ), procentele respondenţilor jurnalişti adepţi ai acestei idei variind între % (în ) şi % (în ) Totuşi, la întrebarea „Consideraţi că între ziarişti şi relaţionişti există un raport conflictual?”, în , % din numărul celor chestionaţi au răspuns „Da”; în , doar , % credeau în natura conflictuală a relaţiei PR-mass-media! Nu lipsite de importanţă se dovedesc punctele de vedere exprimate de ziarişti cu privire la misiunile specialiştilor în PR: • % ( ) şi , % ( ) pledează pentru rolul de a stabili o bună comunicare cu presa; • % (în ) şi % ( ) reclamă datoria relaţioniştilor de a satisface nevoia de informare a ziariştilor Am putea concluziona de aici că specialiştii în PR (şefi ai departamentelor, agenţi de comunicare, purtători de cuvânt, freelancers ş a m d ) evită să furnizeze presei informaţiile necesare pe măsură ce PR ca profesie a timpurilor noastre este conştientizată şi valorizată în plan social? Că relaţioniştii au ajuns să stăpânească atât de bine tehnicile de comunicare (manipulare?), încât îi pot duce de nas pe reprezentanţii mass-media? O concluzie nu mai puţin pertinentă este cea a nevoii de colaborare între exponenţii celor două profesii, în condiţiile în care deontologia exercită presiuni justificate asupra lucrătorilor din sistem, obligându-i la responsabilitatea socială Ziariştii trebuie să-şi cultive sursele de informare (mai cu seamă pe cele constante şi credibile), pentru a-şi putea încărca bateriile în mod corespunzător unui public educat şi critic (măcar numeros, dacă primele două exigenţe nu au susţinere) Spunem acestea întrucât din sondaje reiese o anumită imagine a oamenilor de presă în percepţia relaţioniştilor C Coman ajunge la rezultate îmbucurătoare pentru toată lumea, atunci când afirmă că , % dintre respondenţii relaţionişti consideră (în ) că au o bună relaţie cu jurnaliştii (faţă de % în ), când nu se constată conflictul, ci cooperarea în raporturile birourilor de presă cu mass-media ( % în şi % în ) Criteriile pe care s-ar întemeia încrederea reciprocă sunt următoarele: • comportamentul sincer ( %- %); • profesionalismul sau competenţa ( %); • calitatea transmiterii informaţiilor ( %- %) Ce cred relaţioniştii că împietează asupra raporturilor excelente cu jurnaliştii? • ignoranţa celor din mass-media referitor la specificul muncii de PR; • teama ziariştilor de manipulare; • convingerea celor dintâi că relaţioniştii ascund defectele propriilor organizaţii, alegând să le evidenţieze laturile pozitive; • blocarea comunicării (din motive neprecizate conform sondajelor); • lipsa unui limbaj comun între cele două profesii; • lipsa de profesionalism a unora dintre „specialiştii” în PR Constatăm în rândul comunicatorilor un desăvârşit fair play, atunci când recunosc prezenţa unor „uscături” într-un mediu profesional atât de râvnit în ultimii ani şi la noi, într-o „zonă comunicaţională” în care cei mai mulţi cred că ştiu totul (deci n-a mai rămas nimic de învăţat sau perfecţionat) Câţi dintre reprezentanţii mass-media consideră că între atâtea calităţi, la ei se pot strecura oarece defecte, astfel încât să poată fi semnalate neajunsuri? Un surprinzător (sau nu?) % apare în recunoaşterea de către specialiştii în PR, că depind de mass-media (după % în ) În acelaşi timp, % dintre relaţionişti le amintesc jurnaliştilor că, fără informaţiile PR, presa nu ar funcţiona în mod corespunzător (în ) Procent maxim se constată în , ca şi în problema transmiterii mesajelor relaţioniste via mass-media Un amendament umbreşte aceste procente spectaculoase: % dintre relaţionişti declară (în ) că ziariştii nu se sfiesc să distorsioneze mesajele, dând de lucru audienţelor, inclusiv în detrimentul organizaţiilor mediatizate defectuos Tot în categoria „Aşa, nu!”, relaţioniştii reproşează colegilor ziarişti: • lipsa de profesionalism ( % – ); • goana după senzaţional ( , % – ); • incorectitudinea şi subiectivismul ( % în – % în ); • lipsa de etică ( , % în ) Mesajul pe care autoarea cercetării îl transmite reprezentanţilor mass-media din partea relaţioniştilor se reduce la un singur cuvânt – trădare, motivul constând în principal din preluarea tendenţioasă a informaţiilor relaţioniste, devenite spectacol mediatic sigur, aşa cum confirmă studiile asupra receptării/efectelor transmiterii mesajelor prin mass-media În sinteza acestui demers, C Coman propune: includerea cursurilor de Relaţii publice la secţiile sau facultăţile de jurnalism, pentru completarea unor lacune reliefate la ziariştii activi, anume recunoaşterea caracteristicilor muncii de relaţionist; întreprinderea unor campanii de relaţii publice având drept scop informarea publicului-ţintă constituit din angajaţi ai sistemului mass-media cu privire la specificul PR, tehnici utilizate, misiuni etc Beneficiile s-ar dovedi reciproce, întrucât specialiştii şi-ar face cunoscut domeniul, ar stabili in corpore contacte cu presa (atrăgând asupra întregii profesii aprecieri); jurnaliştii şi-ar schimba impresia despre un domeniu de actualitate socială, dar reprezentat în fel şi chip (în funcţie de cei care ocupă posturi de relaţionist – nu totdeauna corecţi, sinceri, deci profesionişti) Consecinţa acestei comunicări cu dublu sens ar fi eliminarea notei de suspiciune, de neîncredere, în favoarea unor elemente precum: respectul profesional, cooperarea, încrederea, flexibilitatea Pretenţiile (cerinţele) jurnaliştilor la adresa relaţioniştilor nu diferă în chip esenţial de exigenţele profesiei de comunicatori în mass-media: • să comunice cu lejeritate, adaptându-se partenerilor de dialog; • să cunoască foarte bine sistemul mass-media; • să se adapteze condiţiilor solicitante de lucru (volum apreciabil de muncă, program nemilos, şefi nemulţumiţi, parteneri media presanţi); • să coordoneze corespunzător nucleul comunicaţional al organizaţiei reprezentate; • să posede al şaselea simţ: al ştirii, adică să pună în valoare acele informaţii care pot îmbrăca veştmântul textului media spre o difuzare de succes; • să fie o membrană permeabilă între organizaţie şi mass-media, astfel încât nici una să nu suporte prejudicii; • să corespundă postului ocupat printr-o cultură generală solidă, studii de specialitate, eventual o experienţă care să-i recomande oricând; • să administreze cu folos situaţiile de criză, care nu pot fi anticipate, însă pot fi rezolvate printr-un spirit organizatoric deosebit, de echipă, managerial, chiar CAPITOLUL III Tipuri de acţiuni şi texte în comunicarea cu presa Constituirea şi permanentizarea unei relaţii benefice şi profitabile cu reprezentanţii mass-media solicită specialiştii PR în câteva direcţii: să propună subiecte de actualitate; ineditul să marcheze alegerea informaţiilor demne de comunicat; să „livreze” informaţii verificate (şi verificabile în continuare); să nu difuzeze în mass-media decât ceea ce s-a convenit (acceptat) la nivelul organizaţiei; să adecveze mesajele relaţioniste canalelor mediatice în funcţie de publicul-ţintă al campaniilor de PR; să prezinte mesaje diferenţiate, în acord cu fiecare instituţie media, operaţiunea vizând aria de acoperire informaţională, calitatea consumatorilor, încrederea pe care publicul o acordă respectivelor media; să alcătuiască texte relaţioniste în ton cu logica mediatică etc Există autori care optează pentru disocierea strategiilor comunicaţionale dintre relaţionişti şi jurnalişti astfel: • abordarea activă (care scoate în evidenţă atitudinea prevenitoare, de întâmpinare a specialistului PR; valabilă pentru toate situaţiile în care cei doi actori sociali vin în contact); • abordarea reactivă (reliefând atitudinea îndrăzneaţă a ziaristului, o dată cu pasul înapoi făcut de relaţionistul care aşteaptă întrebările primului, solicitarea unor explicaţii, măsuri etc ; cartea pe care specialistul PR o poate juca acum este cea a bunei informări, astfel încât ziaristul să nu fie dezamăgit în solicitările sale) Din această perspectivă, în prima categorie s-ar înscrie: anunţurile; invitaţiile; ştirea de presă; comunicatul de presă; conferinţa de presă; dosarul de presă Iniţiat la solicitarea ziariştilor sau ca urmare a ideii intraorganizaţionale, briefingul poate fi inclus şi în rândul acţiunilor cu tentă ofensivă şi în al celor care ţin de abordarea reactivă a comunicatorilor Susţinut de un singur intervenient, briefingul are drept punct de plecare o singură problemă, se soldează cu o declaraţie a instituţiei organizatoare şi prilejuieşte ziariştilor prezenţi adresarea unor întrebări necesare clarificării problemei în discuţie Este posibil ca briefingul să fie onorat de o autoritate cu largă recunoaştere (şi atunci întâlnirea se foloseşte de un moderator); de regulă, purtătorul de cuvânt al organizaţiei are rolul de gazdă a întrevederii Anunţul poate îmbrăca diferite forme: afiş publicitar (stradal); anunţ destinat presei scrise; anunţ radio; anunţ pentru televiziune (difuzat ca atare sau prelucrat după regulile jurnalismului de ştiri) Important este: • să reliefeze corespunzător obiectivul pe care organizaţia şi l-a propus; • să fie conceput în manieră grafică provocatoare, pentru a atrage atenţia publicului vizat; • să conţină un text impecabil sub aspect gramatical şi logic; • să nu găzduiască derapaje cromatice cu rol de a face ilizibil mesajul scris pe fondul imaginii care constituie afişul (vezi afişul care promova poliţistul de proximitate, al cărui slogan era tipărit cu roşu – literă zveltă – pe un fond albastru „ocupat” de două figuri umane – un copil şi un tânăr om de ordine); • să prezinte o problemă de actualitate, pentru a reţine atenţia (de ex : afişajul din timpul campaniilor electorale, în ton strict cu evenimentul, dar inutile o dată cu numărarea voturilor; păstrate în locurile publice, afişele capătă barbă, mustăţi, podoabă capilară, ochelari etc , spre hazul general) Invitaţia este un text relaţionist care înlesneşte comunicarea dintre specialiştii în PR şi jurnalişti, dar şi o modalitate prin care organizaţiile îşi apropie unele categorii de public, făcându-le părtaşe la evenimente importante pentru politica organizaţională Când invitaţia are: adresa personalizată prin folosirea scrisului de mână; calitatea, genul sau statutul adresantului în formă clasică (Doamnei, Excelenţei Sale, Domnului Doctor etc ) şi nu prescurtată (D-lui, D-nei ş a ); frecvent utilizate majusculele (manieră seductivă şi, de aceea, nesupărătoare din punct de vedere al uzului limbii); mesager al firmei/instituţiei organizatoare (deşi este mai comod şi, totodată, modern să apelezi la serviciile Poştei), prezenţa celor doriţi la eveniment este presupusă, direct proporţional cu atenţia acordată de relaţionişti expedierii/înmânării acestui text Există specialişti în cercetarea raporturilor inter-profesionale jurnalist-relaţionist care chiar recomandă „curieratul” relaţionist, în sensul că sfătuiesc specialiştii în PR (sau mesagerii acestora) să ducă personal invitaţiile când protagoniştii sunt ziariştii Cu riscul de a face antecameră, agenţii relaţionişti, ajungând faţă în faţă cu reprezentanţii mass-media, pot obţine mai uşor confirmarea/acceptul participării şi, după opinia noastră, chiar mai mult; ziaristul invitat personal la un eveniment cu rezonanţă socială va spune foarte greu „Nu” şi se va simţi obligat să mediatizeze, eventual în manieră corectă, întâlnirea în cauză Scuzele pentru absenţă, amânarea participării pentru „altă dată” sunt posibile în prea mică măsură atunci când doi oameni se privesc în ochi sau stau la aceeaşi masă (de lucru) Indiferent de purtător, invitaţia trebuie să conţină: titlul manifestării (evenimentului); data şi locul definitiv stabilite; programul după care decurg momentele, intervenţiile etc ; sigla sau antetul (pe spaţiul invitaţiei sau anexat); precizări corecte din punct de vedere gramatical În lista „amănuntelor” pot apărea: • tipul de hârtie utilizată ca suport, chiar culoarea acesteia; • conţinutul antetului (are sau nu înscrisă calitatea/funcţia expeditorului); • forma, culoarea, dimensiunea plicului care conţine invitaţia O solicitare specială presupune invitarea jurnaliştilor în voiajele de presă, nu rareori aceştia răzgândindu-se şi complicând lucrurile (trebuie găsit înlocuitor, sunt efectuate plăţi cu anticipaţie etc ) Ştirea de presă se caracterizează prin următoarele: reflectarea unui fapt social de importanţă pentru categorii însemnate de public; satisfacerea seriei celor „ W” (în traducere: Cine? Ce? Când? Unde? De ce?); conţinutul structurat după regula piramidei inversate (informaţiile sunt dispuse în ordinea descrescătoare a importanţei – după opinia comunicatorului); îşi propune să informeze şi are caracter impersonal; uneori, ştirea reprezintă un extras dintr-un comunicat de presă, adică fragmentul socotit de jurnalist ca demn de atenţia publicului; este selectată de mass-media ca valabilă difuzării numai dacă are precizate: date, nume, adresă, numere de telefon/fax etc Comunicatul de (pentru) presă (news release) face notă aparte de ştire, întrucât el nu este destinat publicării, ci informării publicului prin mijlocirea presei Cum am spus, din conţinutul unui bun comunicat, profesionistul în comunicarea de masă extrage ştiri pe care le difuzează în consecinţă Adesea exponent al poziţiei organizaţiei în legătură cu o problemă (uneori de natură conflictuală), comunicatul de presă „trebuie să fie formulat neutru, evitând sentinţele, judecăţile de valoare maliţioase, comparaţiile şi calificativele îndoielnice sau neinspirate” (Relaţii publice şi publicitate – Gh Teodorescu, P Bejan, p ) Alcătuirea şi plasarea comunicatului în mass-media nu reprezintă un gest subsumat strict distribuirii de masă, ci pot fi socotite sarcini strategice (D Newsom, B Carrell) de informare corectă a publicului-ţintă Intermediate în difuzarea lor de gatekeapers (editori de presă), comunicatele pot ajunge la coşul de gunoi al redacţiilor dacă: dovedesc o calitate mediocră a textului; denotă imprecizii ale datelor şi exprimării; demonstrează absenţa unor elemente obligatorii; nu au fost sincronizate cu interesul publicului (într-o formulare concisă, comunicatele de presă respinse de editori nu conţin ştiri) Putem considera că un comunicat de presă este mijlocul prin care ştirile unei organizaţii sunt comunicate presei Să mai reţinem că ştire este altceva decât crede agentul relaţionist că e! Din păcate pentru departamentele de PR, jurnaliştii sunt cei care conferă (descoperă) caracterul (trăsăturile) de ştire într-o informaţie Soluţia pentru a vă prezenta la juriul presei cu o ştire valabilă este să o concepeţi (ca material relaţionist) asemeni unui ziarist: începeţi cu un lead (propoziţia care să răspundă întrebării „Care este cel mai important lucru care trebuie comunicat?”), gândindu-vă ce ar putea publicul să ştie deja despre acest subiect (de pe Internet, de pildă) şi ce ar fi curios să mai afle; continuaţi cu prezentarea amplă a informaţiilor din lead, respectând câteva exigenţe: folosiţi cuvinte obişnuite, concrete, fiţi concis, evitaţi comentariile, adică fiţi ziarist; şi nu uitaţi: comunicatul de presă nu face publicitate, nu vinde, ci pune în temă publicul-ţintă în legătură cu ceva important pentru firma pe care o reprezentaţi; rezumaţi-vă la o pagină de text, chiar dacă vi se pare un spaţiu restrictiv pentru bogăţia comunicării dvs ; astfel, evitaţi plictiseala lectorului-jurnalist şi respingerea textului la care ţineţi atât de mult Vă puteţi implica, suplimentar, într-o fişă de informaţii anexată comunicatului Redactarea unui comunicat de presă este dificilă o dată în plus pentru că trebuie să se supună evaluării jurnalistice în ceea ce priveşte forma şi stilul Recomandările îndreptate spre relaţioniştii autori de texte se referă la acurateţea scriiturii, structura textului, dispunerea elementelor, punctuaţia ş a m d , în ideea că ziariştii vor considera oricum textul relaţionist inferior unuia scris de un om de presă Aceasta nu înseamnă că specialistul în PR trebuie să facă jocul mass-media, atentând la imaginea propriei firme; este suficient ca relaţionistul să nu omită cu bună ştiinţă informaţii semnificative despre evenimentul anunţat şi, pe de altă parte, să nu uite că evaluatorul comunicatului său este nu managerul general al propriei organizaţii, ci „câinele de pază” (jurnalistul) Pentru a întocmi un bun comunicat destinat mass-media, există o listă de control: Introducerea este directă şi legată strict de subiect? Conţine cele mai importante date pentru publicul vizat de relaţionist? Lead-ul „dă satisfacţie celor W”? Cuvintele folosite sunt concrete, obişnuite şi dispuse în propoziţii sau paragrafe scurte? Extinderea lead-ului prin citate, referinţe etc s-a efectuat corect din punct de vedere al regulilor gramaticale? S-au urmat „paşii jurnalistici” în redactarea comunicatului? Au fost verificate serios datele, faptele etc invocate în textul relaţionist? Sigur conţine data redactării şi precizarea datei difuzării/editării? Au fost înscrise corect datele de identificare a organizaţiei emitente şi a persoanei de contact pentru eventuala suplimentare a informaţiei? Relaţionistul a obţinut toate aprobările necesare publicării comunicatului din partea organizaţiei pentru care lucrează? La întrebările: a) de ce? Şi b) când? se scriu comunicatele de presă, răspunsurile specialiştilor în PR converg: a) – pentru a publiciza activităţi ale firmelor (instituţiilor, organizaţiilor); – pentru a satisface nevoia de informare a publicului cu privire la modul de funcţionare a acestor organizaţii; – pentru a rămâne în atenţia mass-media, concurenţilor, clienţilor, altor categorii de persoane şi instituţii influenţate de existenţa şi funcţionarea organizaţiilor; – pentru a sprijini ziariştii să înţeleagă în mod adecvat activitatea PR şi, de ce nu?, pentru a le oferi subiecte, sugestii de exploatat în munca lor; b) specialiştii în PR sunt obligaţi (din punct de vedere profesional) să scrie comunicate de presă atunci când au ceva de comunicat, indiferent de forma acestora: • announcements (anunţuri); • created news („ştiri create”); • spot news (ştiri de ultimă oră); • response situations (replici) • features (cronici); • bad news („ştiri rele”); • special matters (chestiuni speciale) După D Newsom şi B Carrell, există mai multe tipuri de communicate de presă, unele invocate în enumerarea de mai sus (anunţ, „ştiri create”, ştiri scurte, replici, ştiri rele, cronici), altele privitoare la tablete, scrisori, fotografii şi comentarii Amplasate în pagini sau rubrici speciale, aceste comunicate de factură aparte atrag atenţia cititorilor în mod deosebit, indiferent că aparţin „Scrisorilor de la cititori” ori spaţiilor destinate wild art („artă naturală”) Ceea ce contează este sensibilizarea publicului şi nu neapărat respectarea unor obiceiuri de tehnoredactare… Dacă strategiile de comunicare ale firmei „dictează” informarea publicului prin intermediul presei electronice, comunicatele de presă comportă unele particularităţi: concizie extremă (două-trei paragrafe scurte); anexarea comunicatului în forma destinată presei scrise (pentru buna informare a jurnalistului „judecător”); juxtapunerea unei fişe de informaţii (inclusiv grafice, scheme, fotografii de la ediţii precedente ale acţiunilor consumate în organizaţie); însoţirea comunicatului de o booklet (broşură) sau de un program tipărit (pentru evenimentele anunţate în avans şi, uneori, pentru cele post factum) Este o practică cunoscută în jurnalism aceea a difuzării imediate a ştirilor care anunţă evenimente viitoare După comunicarea prin mass-media a esenţei textului relaţionist, rămâne la latitudinea ziariştilor (de televiziune, în special) să exploateze consistent informaţia, realizând emisiuni de durate diferite (ştiri largi, reportaje, interviuri etc ), folosind personal specializat şi aparatura aferentă acestor prestaţii Întrucât subiectul a fost oferit de specialiştii în PR, se poate aprecia ca semi-controlată această relaţie cu presa Se impun câteva precizări/recomandări folositoare relaţioniştilor care aleg media audiovizuale pentru difuzarea informaţiilor către publicul prioritar: • imaginile digitale de pe site-urile Web nu au calitatea corespunzătoare transmiterii pe post, dar folosesc informării jurnaliştilor; • în afară de crize, evenimentele excepţionale privitoare la organizaţii atrag atenţia ziariştilor şi constituie priorităţi în mediatizare; • comunicatele de presă destinate posturilor de radio cresc în valoare dacă sunt însoţite de înregistrări audio cu persoane importante evenimentului; • video news release – VNR – (comunicatele de presă pe videocasetă) trebuie realizate de aşa manieră încât să poată fi difuzate fără prelucrare suplimentară (dacă ele au fost rezultatul muncii în echipă: relaţionişti şi specialişti din mass-media); • comunicatele pentru radio şi televiziune trebuie să satisfacă două categorii de public: cititorii (redactorii şi prezentatorii mass-media) şi telespectatorii/ascultătorii (consumatorii de texte media); • comunicatele de presă pentru radio-tv se însoţesc de un scenariu, rolul acestuia fiind să plaseze comunicatul într-un context favorabil Există autori care propun altă tipologie a comunicatelor de presă: de informare (înştiinţează publicul cu privire la activitatea organizaţiei sau a liderilor săi); anunţ (cu referire strictă la evenimente viitoare); invitaţie (la aniversări, inaugurări, vernisaje, conferinţe etc ); persuasiv sau de atitudine (argumentează într-o problemă de interes public, dată fiind implicarea organizaţiei invocată în comunicatul trimis mass-media spre difuzare); de reamintire (subliniază, re-aduce în atenţia presei şi a consumatorilor o invitaţie deja făcută) După C Coman, clasificarea comunicatelor de presă cuprinde (pe lângă comunicatele de tip invitaţie, de reamintire, de informare, anunţ) şi: • comunicatul statistic (prezintă, obligatoriu, un element de noutate); • comunicatul politic (conţine informaţie puternic personalizată, scopul fiind acela de a obţine afecţiunea şi alte atitudini favorabile din partea publicului pentru un anume personaj); • comunicatul oficial (de obicei, este emis de autorităţi politice sau administrative); • comunicatul d’arrière plan (de uz exclusiv jurnalistic, pentru familiarizarea presei cu unele organizaţii mai puţin cunoscute; nu este destinat difuzării); • comunicatul erată (care completează sau corectează un comunicat anterior, deja aflat în posesia ziariştilor) Cât priveşte comunicatul tip luare de poziţie, autoarea precizează că există mai multe forme ale manifestării atitudinii unei organizaţii faţă de o anumită problemă: comunicat de contestare; comunicat de provocare; comunicat de clarificare; comunicat de rectificare Fără a insista asupra tipologiilor (de altminteri, numeroase în literatura de specialitate), aducem în atenţie comunicatele specializate (întâlnite în enumerarea lui D L Wilcox şi L W Nolte), realizate exclusiv pentru emisiuni cu un anume specific, în scopul informării publicului (exclusiv şi el) despre idei, acţiuni, descoperiri ale acestor domenii Modalităţile de expediere a comunicatelor de presă variază, de la tehnică (telefon, poştă, fax, e-mail) la comunicarea interpersonală (prin curier sau reprezentant al departamentului de PR; cu ocazia conferinţei de presă) Conferinţa de presă Strategie mediatică activă, convocarea presei „pe terenul adversarului” presupune avantaje clare pentru iniţiator (de obicei, susţinerea conferinţei de presă îi revine purtătorului de cuvânt, însă există situaţii când greul unei astfel de întrevederi cade în sarcina unor persoane cu anumite competenţe în problema ce se cuvine clarificată în faţa reprezentanţilor mass-media) Aceste ascendente ale organizatorilor conferinţelor provin din: cultivarea şi întreţinerea unei bune relaţii cu jurnaliştii, fie şi numai datorită programării săptămânale/lunare a acestui tip de întrevedere; comunicarea ritmică a poziţiei organizaţiei faţă de probleme actuale, importante, dând ziariştilor posibilitatea să adreseze întrebări relaţioniştilor pentru a-şi lămuri unele neclarităţi, îndoieli, suspiciuni etc ; semi-controlul asupra informaţiilor pentru că punctul de plecare al conferinţei de presă este o problemă sesizată de specialistul în PR; pe de altă parte, lucrătorii în mass-media pot administra după dorinţă informaţiile obţinute, comunicând publicului într-o anume manieră cele întâmplate; aducerea jurnaliştilor pe teritoriul relaţioniştilor, dacă mass-media a acceptat invitaţia organizatorilor conferinţei (orice deplasare presupune un efort, o planificare a activităţilor în funcţie de evenimentul relaţionist şi, în aceste condiţii, mediatizarea este obligatorie – pozitivă, negativă, relativ neutră); crearea unui sentiment îndatoritor faţă de gazde, câtă vreme, cu ocazia conferinţelor de presă, ziariştii pot realiza, la intervenţia relaţioniştilor, interviuri cu presonalităţi prezente la eveniment; afişarea echidistanţei relaţioniştilor faţă de canalele de transmitere a mesajelor către publicul larg şi, totodată, în raport de toţi jurnaliştii (se poate întâmpla ca organizatorii să prefere pe unii ziarişti altora – pentru corectitudine, promptitudine ş a m d – însă nu se recomandă excluderea unor oameni din presă, pentru că exact cei absenţi de la conferinţa de presă ar putea mediatiza „după ureche” întâlnirea, atrăgând prejudicierea imaginii firmei-gazdă); evitarea unor corecţii prin interviuri, articole publicitare, de opinie etc cu privire la problemele generatoare de crize în organizaţii O confuzie frecventă se comite de către lucrătorii în mass-media care vorbesc despre conferinţe de presă chiar şi atunci (sau mai ales atunci) când la unele instituţii se consumă întâlniri cu presa pentru informarea acesteia pe diverse teme Conferinţa de presă autentică este o întrevedere specială (adică un eveniment) prilejuită de o problemă gravă, urgentă, de interes cvasigeneral, astfel încât specialistul în PR să nu piardă ocazia de a clarifica lucrurile pentru ziarişti Unele voci relaţioniste de prestigiu numesc o conferinţă de presă veritabilă „eveniment-cheie” în politica de comunicare a organizaţiei sau „eveniment-ştire”, tocmai pentru că este prilejuită de o problemă importantă, iar presa trebuie să afle de la relaţionist şi nu de la inamicii lui Considerată cea mai oficială modalitate de relaţie cu mass-media, conferinţa de presă reprezintă prilejul ideal de a dialoga, satisfăcând pe deplin curiozitatea oamenilor de presă De aceea, jurnaliştii doresc un număr apreciabil de întâlniri în acest format, în vreme ce relaţioniştii vor să evite excesul de conferinţe de presă; din acest motiv, purtătorii de cuvânt ai organizaţiilor nu simpatizează, se spune, cu astfel de întâlniri, preferând comunicatul destinat mass-media Replica acelor ziarişti care socotesc prea frecvente apelurile relaţioniste la conferinţe de presă vizează alarmele false, subiectele „subţiri”, în fapt, autopublicitatea organizatorilor (D L Wilcox şi L W Nolte, Public relations Writing and Media Techniques, ) Criza de timp pe care o reclamă în permanenţă comunicatorii din media este un argument serios, mai cu seamă atunci când subiectul conferinţei de presă nu este: o decizie politică majoră (care priveşte un segment însemnat de public); prezentarea unui proiect deosebit (cu impact social major); schimbarea regimului de funcţionare a unei organizaţii (de ex , privatizarea unei firme de interes strategic); întrevederi cu personalităţi ale unor domenii; situaţii conflictuale între firme concurente, departamente sau ocupanţii unor posturi-cheie în organizaţie (de pildă, conflictul patronat-sindicate, cu aplicare la o anumită firmă); – catastrofe (naturale, accidente de muncă, incendii etc ) Atunci când specialiştii în PR trebuie să decidă dacă planifică o conferinţă de presă ori un seminar de presă, un dosar informativ pentru mass-media etc , ei ar trebui să aibă în vedere următoarele criterii (după opinia lui Jacques Deschepper): • numele organizaţiei este suficient de bine cunoscut pentru a se putea bucura de o prezenţă mulţumitoare din partea presei? • există un public reprezentativ (ca număr, prestigiu etc ), astfel încât activitatea firmei să aibă vizibilitate socială? • problema cu care se confruntă organizaţia este una arzătoare pentru ca ea să necesite explicaţii în faţa ziariştilor? • subiectul propus întâlnirii este destul de provocator pentru jurnalişti astfel încât să ne aşteptăm la întrebări imediate? • deţinem informaţii inedite pentru a le putea oferi „la cald” reprezentanţilor mass-media? Aceste criterii (preluate de C Coman) sunt, după opinia noastră, atacabile, dacă ne gândim că nu orice organizaţie are vechime, renume, experienţă, dovedindu-se un magnet pentru presa scrisă şi electronică; pentru toate lucrurile există un început, aşa încât, normal ar fi ca ziariştii să fie prezenţi la conferinţele de presă, în virtutea dreptului (şi a datoriei) de a se informa; o firmă debutantă astăzi poate deveni de notorietate peste ceva timp şi nu trebuie ratată o întâlnire timpurie cu reprezentanţii ei: nu are importanţă reprezentativitatea publicului pentru specialistul în PR organizator de întâlniri cu presa (numai jurnalistul ar putea invoca acest argument, alegând să mediatizeze sau nu un eveniment al organizaţiei-gazdă); contează interesul departamentului de PR de a-şi informa publicul prioritar, astfel încât acesta să nu-şi piardă simpatia, încrederea, sprijinul faţă de firmă, instituţie, fundaţie etc ; nu este obligatoriu ca ziariştii prezenţi la conferinţa de presă să adreseze întrebări purtătorului de cuvânt sau altei persoane desemnate să susţină conferinţa de presă; este la latitudinea celor din mass-media să solicite informaţii suplimentare, lămuriri etc ; sau nu! ineditul prezent în viaţa unei organizaţii poate fi „expediat” pe adresa mass-media şi pe alte căi: ştirea, anunţul, invitaţia, comunicatul de presă etc , astfel încât să nu se pună acut problema informaţiilor ultime, speciale, pe care să le recepţioneze musafirii-jurnalişti la conferinţa de presă Din punctul nostru de vedere, numai criteriul al treilea din enumerarea de mai sus rămâne „în picioare”: orice problemă gravă necesită întâlnirea cu presa! Fiind un „eveniment în sine” (B Dagenais – Campania de relaţii publice, ), conferinţa de presă necesită preparative serioase, mai cu seamă dacă se pleacă de la ideea că superficialitatea purtătorului de cuvânt şi a celor care lucrează la biroul de presă conduce, inevitabil, la o mediatizare negativă a întâlnirii şi, implicit, la ştirbirea imaginii publice a organizaţiei Există voci care stabilesc începerea pregătirii conferinţei cu o lună înaintea datei fixate (excludem din start situaţiile de criză, care nu previn relaţionistul şi nu pot fi stabilite în avans) Cei mai mulţi autori circumscriu evenimentul relaţionist: alegerii momentului (dată, oră); stabilirii locaţiei (convenabile, într-o oarecare măsură, şi ziariştilor, pentru un dialog confortabil din punct de vedere al condiţiilor asigurate de gazde); constituirii listei invitaţilor; conceperii, realizării şi expedierii invitaţiilor oficiale; întocmirii documentaţiei necesare susţinerii poziţiei organizaţiei; definitivării discursurilor planificate sau a intervenţiilor relaţioniste; pregătirii minuţioase a reprezentanţilor organizaţiei pentru întâlnirea cu presa Experienţa a dovedit că, de pildă, zilele potrivite conferinţelor de presă sunt marţi, miercuri, joi; orele ideale – între şi ; spaţiile să fie adecvate numărului de participanţi aşezaţi astfel încât fiecare să-l poată privi pe celălalt (nu se recomandă dispunerea în „T”, ci la masa rotundă); draperiile sunt necesare atmosferei propice vizionării proiecţiilor; aparatura modernă de prezentare a datelor, graficelor etc – absolut necesară; amenajarea unei încăperi destinate presei – cu fax, copiator, telefon ş a m d – se impune; un sistem de traducere simultană, atunci când între oaspeţi există persoane din străinătate – un gest de politeţe şi corectitudine dialogală; un vestiar pentru păstrarea hainelor voluminoase, a umbrelelor etc , precum şi un responsabil cu primirea şi acomodarea musafirilor – o practică normală; nu în ultimul rând, plasarea unor înscrisuri cu numele şi calitatea persoanei în dreptul fiecărui scaun – o modalitate binevenită de a întreţine un dialog, fără riscul de a nu şti cu cine discuţi sau de a-i fi reţinut greşit numele din prezentarea amfitrionului Una dintre „găselniţele” jurnalistice asociate conferinţelor de presă este handicapul reprezentanţilor presei scrise în mediatizarea evenimentului faţă de ziariştii din radio şi televiziune, posesori ai tehnicii care permite diseminarea rapidă a informaţiilor De aceea (precizează şi C Coman) este solicitată invitarea separată a jurnaliştilor din presa electronică (adică mai târziu – n n ) de a celor care scriu pentru ziare sau reviste Problema ni se pare minoră (dacă nu de-a dreptul falsă), ţinând seama de faptul că organizarea conferinţelor de presă nu este un hatâr pentru mass-media, ci o modalitate de informare corectă a publicurilor vizate de relaţionişti Pentru cel care are un anumit mesaj destinat publicului este important ca acesta să ajungă repede, însă contează la fel de mult ca toate categoriile de public să fie familiarizate cu problema identificată: radioascultător, telespectator sau cititor de ziar, publicul-ţintă trebuie pus în temă Se vorbeşte chiar despre o presiune exercitată de ziariştii din televiziune, cu aparatura lor inhibantă, cu posibilitatea lor de a prelua intervenţiile colegilor din presa scrisă spre difuzare… Recapitulând, vom reţine că o conferinţă de presă va avea răsunet în mass-media şi va aduce beneficii organizaţiei-gazdă dacă: are la bază un motiv serios; se bucură de o audienţă potrivită mesajului; au fost îndeplinite misiunile strict organizatorice; dacă punctul de vedere ce urmează să atingă publicurile prioritare este exprimat cum se cuvine, adică după toate exigenţele prezentării unui discurs relaţionist În lucrarea sa Practici în Relaţiile Publice ( ), Fraser Seitel enunţă câteva caracteristici ale discursului pasibil de a fi urmărit cu interes: este conceput pentru a fi rostit şi ascultat, deci trebuie să sune bine; foloseşte un limbaj alcătuit din cuvinte care nu trimit la generalităţi; trebuie să fie persuasiv, solicitând permanent o atitudine (o reacţie) din partea auditoriului; tonul rostirii discursului va pretinde atenţie (nicidecum indiferenţă, plictiseală etc ); exprimă cu fermitate poziţia instituţiei organizatoare în chestiunea dată Alţi autori invocaţi de C Coman (op cit , pp - ), printre care D L Wilcox, enumeră exigenţe (n a ) ale unui discurs izbutit Printre acestea: • claritatea (ai cărei duşmani sunt frazele complicate, jargonul, termenii tehnici în exces); • centrarea pe fapte (eliminându-se informaţiile-balast); • rezumarea la două-trei subiecte pentru a nu risipi atenţia ascultătorilor; • eşafodajul pe lucruri semnificative; • trecerea „testului uşii” (reţinerea, de către oricare participant la conferinţa de presă a ideilor-forţă prezente în discurs, oricât de târziu ar ajunge acasă, când ar fi întrebat „Despre ce s-a discutat acolo?”); • adecvarea stilului prezentării la audienţe (nelipsite trebuie să fie analogiile, întrebările „retorice”, repetiţiile semnificative, antitezele, metaforele, alte figuri de stil care să ajungă la inima publicului, convingându-l de adevărul celor spuse) În sprijinul persoanelor invitate la conferinţa de presă este adus Dosarul de presă, înmânat personal ziariştilor şi numai când au răspuns „prezent!” provocării relaţioniste prin conferinţa de presă (excepţie fac jurnaliştii indispensabili specialistului în PR care, din motive întemeiate, nu au onorat invitaţia şi primesc în următoarea zi dosarul la sediul propriei redacţii) Acest conţinut interesează pentru maniera detaliată în care sunt înfăţişate problemele organizaţiei, depăşind ca volum al informaţiilor comunicatul de presă Fără să diminueze rolul comunicatului, dosarul de presă se dovedeşte util în multe situaţii, chiar dacă „nu este alcătuit pentru a genera o ştire […], ci pentru a fi folosit de jurnalist în selectarea unor informaţii pe baza cărora el va putea realiza un material de sine stătător” În L’enterprise et les médias ( ), Jean-Paul Rossart stabileşte o tipologie a dosarelor de presă care indică: dosarul însoţitor al comunicatului de presă (combinaţie reuşită între informaţie precisă şi amănunte privitoare la ea); dosarul-carte de vizită a organizaţiei (momeală relaţionistă pentru jurnalişti în criză de subiecte); dosarul-eveniment (care punctează o problemă actuală, stringentă) Fără a promova un model (o reţetă) de întocmire a dosarului de presă (care cuprinde, în mod obişnuit, - pagini), exemplificăm (după D Wilcox şi L W Nolte) cu textul relaţionist al lui Commonwealth Edison Company, ocazionat de o conferinţă internaţională dedicată protecţiei mediului: • comunicat de presă; • declaraţii ale liderilor organizaţiei; • date şi informaţii tehnice referitoare la gradul de poluare a apei şi aerului; • documente despre utilizarea energiei nucleare; • istoricul acţiunilor întreprinse de companie pentru stoparea degradării mediului; • hărţi cu rolul de a indica locaţia fabricilor companiei; • fotografii ale instalaţiilor de depoluare; • grafice „optimiste” ale poluării atmosferei, în ton cu evoluţia industriei Specialiştii menţionaţi mai sus atrăgeau atenţia, cu trei decenii în urmă (Fundamentals of Public Reltţions – Professional Guidelines, Concepts and Integrations), asupra celor „zece porunci” impuse specialistului în PR atunci când se află în preajma „oamenilor mass-media”: să se adreseze direct şi să alterneze tonurile; să fie onest; să aleagă concizia în locul exprimărilor arborescente; să evite jargonul sau excesul de termeni tehnici; să nu preia fragmente din întrebările adresate de ziarişti, apreciindu-le obedient; să elimine din vocabular expresia „No comment!”; să adopte o atitudine pozitivă, ofensivă, atunci când oferă răspunsuri sau explicaţii; să nu cumuleze răspunsurile mai multor întrebări, ci să le administreze separat, pentru claritate; să comunice presei numai ceea ce poate fi publicat; să nu dea curs provocărilor verbale violente ale unor jurnalişti, fiind totdeauna elegant şi politicos în replici Pentru +, să-şi scoată din minte caracterul revanşard al întrevederilor cu presa, repetându-şi în sine că, asemeni lui, ziaristul este un profesionist în slujba semenilor dornici de a şti cât mai multe lucruri Repede! Corect! Provocator! ANEXĂ Reguli de comportament pentru interviurile cu presa Elementul de control care este prezent în comunicarea scrisă este mult diminuat în cazul unui interviu În consecinţă, pericolul de a arăta rău în presa scrisă este mult mai mare atunci când informaţiile sunt oferite prin această metodă Totuşi, anumite reguli de bază pot face interviurile mai uşor de stăpânit şi cu mai puţine probleme pentru persoana care este intervievată Iată câteva reguli de comportament în interviurile de presă pentru practicienii de relaţii publice şi pentru directori (manageri) REGULI PENTRU PRACTICIANUL DE RELAŢII PUBLICE Alege locul interviului, dacă se poate pe terenul persoanei care este intervievată Asigură-te că îi acorzi destul timp celui care face interviul pentru a-şi duce la îndeplinire sarcina Află subiectul discuţiei şi ţine la îndemână materialele pe acest subiect Instruieşte-l pe intervievat dinainte în legătură cu întrebările care i s-ar putea pune Fii pregătit să reacţionezi în cazul întrebărilor sensibile Află obiceiurile reporterului şi fă-i o schiţă, verbal, pentru persoana care va fi intervievată În acelaşi timp, asigură-te că reporterul ştie cât mai multe despre persoana care este intervievată: trecut, hobby-uri şi aşa mai departe Aceste lucruri pot ajuta la stabilirea unei legături în timpul conversaţiei preliminare Stabileşte câteva reguli de bază pentru interviu şi asigură-te că ambele părţi le înţeleg Evită remarcile off the record Dacă nu pot fi înregistrate, să rămână neînregistrate Pot fi făcute excepţii dacă îl cunoşti pe reporter şi ai încredere în el (sau în ea) Ajută-l pe reporter să-şi facă materialul într-o zi Asigură-te că reporterul obţine povestea pe care o voia Atunci când eşti de acord cu interviul, spui în esenţă că îi vei da reporterului povestea pe care o vrea Stai în umbră şi nu încerca să răspunzi la întrebări Dacă este o întrebare care cere un răspuns contrar politicii companiei, iar persoana intervievată începe să răspundă, aminteşte-i că politica îi cere să nu dezvăluie acea informaţie Dacă persoana se eschivează să răspundă la o întrebare la care este în regulă să răspundă, spune-i acest lucru Spune-i reporterului că îi poţi răspunde la întrebările la care se va gândi după terminarea interviului Nu îl întreba pe reporter când va apărea materialul şi cât va fi de mare REGULI PENTRU DIRECTORII INTERVIEVAŢI Află cât mai multe despre subiectul care va fi discutat Anticipează întrebările sensibile Fii onest în întregime Răspunde direct la întrebări Dacă nu poţi răspunde la întrebări, spune că nu poţi răspunde Dacă nu ştii un răspuns, recunoaşte şi promite că îl vei afla Onorează-ţi promisiunea Păstrează întâlnirea cât mai cordială posibil, chiar dacă eşti tachinat şi dacă se fac presiuni Evită remarcile off the record, dacă nu-l ştii şi nu ai încredere în reporter Explică faptul că acea informaţie nu poate fi dezvăluită publicului şi refuză cu politeţe un răspuns Asigură-te că răspunzi la întrebările care cer informaţii ce pot fi făcute publice şi nu sunt împotriva politicii companiei Foloseşte-te de trăsăturile de personalitate care te-au ajutat să ajungi într-o poziţie de conducere şi lasă o imagine de profesionalism Oferă-ţi ajutorul mai târziu, dacă reporterul are nevoie de el Limbajul internaţional al gesturilor În prima lui excursie la Napoli, un turist american bine intenţionat mulţumeşte ospătarului pentru o masă bună şi bine servită cu semnul de „OK”, unindu-şi degetul arătător cu degetul mare Ospătarul păleşte şi se duce la manager Ei discută în mod serios dacă nu ar trebui chemată poliţia ca să-l aresteze pe sărmanul turist pentru comportament obscen şi ofensator în public Ce s-a întâmplat? Cei mai mulţi turişti nici nu concep să plece de acasă fără o carte oarecare cu expresii uzuale, un ghid de bază care să-i ajute să spună şi să înţeleagă „Ja”, „Nein”, „Grazie” şi „Où se trouvement les toilettes?” Deşi majoritatea oamenilor ştiu că gesturile sunt cea mai folosită formă de comunicare interculturală, ei nu-şi dau seama că limbajul gestual poate fi la fel de diferit, la fel de plin de culoare locală şi cu aceleaşi posibilităţi de a provoca neînţelegeri ca şi cuvântul rostit Să ne întoarcem la turistul uimit Gestul cu degetul mare şi arătătorul, prietenos în America, are un înţeles insultător în Franţa şi în Belgia: „Eşti un zero” În unele părţi ale sudului Italiei înseamnă „tâmpitule”, în timp ce în Grecia şi în Turcia este o insultă sau o invitaţie vulgară cu conotaţii sexuale Există, de fapt, zeci de gesturi care au înţelesuri complet diferite de la o ţară la alta şi chiar de la o regiune la alta Degetul mare în sus este întotdeauna un gest pozitiv? Cu siguranţă nu Înseamnă întotdeauna „Da” datul din cap în jos şi în sus? Nu şi în Bulgaria! Pentru ca lucrurile să fie şi mai încurcate, multe mişcări ale mâinii nu au nici un înţeles în multe ţări Dacă te uiţi la televizor, fără sonor, sau urmăreşti o conversaţie de la distanţă, poţi observa constant mişcări, mai ales cu mâinile şi cu braţele Oamenii dau din mâini, ridică din umeri, arată, îşi ating pieptul, se iau de nas Aceste activităţi variate pot fi împărţite în trei categorii principale: manipulatori, embleme şi ilustratori Într-un manipulator, o parte a corpului, de obicei mâinile, freacă, apucă, strâng, şterg sau ating în alt fel altă parte a corpului Aceste mişcări nu au înţelesuri anume Numărul manipulatorilor creşte în general, atunci când oamenii se simt din ce în ce mai prost şi, rar, când sunt total relaxaţi O emblemă este un gest fizic care poate lua locul unui cuvânt A da din cap în sus şi în jos în multe culturi este un substitut pentru a spune „Da” A ridica din umeri şi a întoarce palmele în sus înseamnă în mod clar „Nu ştiu” sau „Nu sunt sigur” Gesturile numite în semiotică ilustratori sunt acte fizice care ajută la explicarea celor spuse, dar nu au un înţeles singure A da din mâini, a ridica sau a coborî sprâncenele, a pocni din degete şi a bate în masă pot explica sau pot întări sau cuvintele pe care le acompaniază, dar nu pot fi folosite singure Oamenii utilizează câteodată ilustratorii în pantomimă, mai ales dacă nu îşi amintesc cuvântul potrivit sau când este mai simplu să ilustrezi, cum ar fi în cazul definirii pentru „zigzag” sau al explicării modului de a lega un pantof Astfel, acelaşi ilustrator poate acompania o propoziţie pozitivă la un moment dat şi una negativă imediat după aceea Acest lucru nu se întâmplă cu emblemele care au acelaşi înţeles precis în toate cazurile pentru toţi membrii grupului, clasei, culturii sau subculturii Emblemele sunt folosite în mod conştient Utilizatorul ştie ce înseamnă, dacă nu le foloseşte fără să se gândească, desigur Când Nelson Rockfeller şi-a arătat degetul mijlociu unei persoane care îl interpela, ştia exact ce înseamnă acel gest şi credea că persoana cu care comunica ştia şi ea ce înseamnă… Atunci când încerci să descoperi embleme, vei vedea că nu este productiv să observi pur şi simplu oameni care comunică, pentru că emblemele sunt folosite numai ocazional Şi este şi mai puţin productiv să le ceri oamenilor să descrie sau să identifice embleme importante în cultura lor Chiar şi atunci când explicăm clar conceptul, pentru cei mai mulţi oameni este dificil să recunoască şi să analizeze propriul lor comportament de comunicare în acest mod În schimb, noi am elaborat o procedură de cercetare care ne-a permis să identificăm embleme în culturi diferite, cum ar fi cea a japonezului de la oraş, cea a americanului alb din clasa de mijloc, cea a primitivilor din South Fore, Papua, a celor din Noua Guinee, a iranienilor, a israelienilor şi a locuitorilor din Londra, Madrid, Frankfurt şi Roma Procedura implică trei paşi: • Prezintă unui grup de oameni din acelaşi context cultural o serie de propoziţii şi întreabă-i dacă au un gest sau o expresie facială pentru fiecare propoziţie: „Cât este ceasul?”, „Asta-i bine”, „Da” şi aşa mai departe Descoperim că, în mod normal, după ce am primit răspunsurile de la un grup între şi oameni, am catalogat majoritatea emblemelor culturii lor • Analizează rezultatele Dacă cei mai mulţi oameni nu pot oferi „un spectacol” pentru un mesaj verbal, renunţă la el • Analizează în profunzime gesturile rămase, pentru a elimina invenţiile şi ilustratorii Mulţi oameni doresc atât de mult să facă plăcere cuiva încât pot inventa un gest pe loc Americanii răspund cu siguranţă, dacă li se cere un gest pentru „a tăia lemne”, chiar dacă nu s-au gândit la acest lucru niciodată până atunci, dar mişcarea de braţ pe care o vor arăta nu este o emblemă Pentru a elimina aceste „embleme false”, arătăm altor oameni din aceeaşi cultură casete cu gesturile primului grup Îi întrebăm care sunt invenţii, care sunt pantomimă şi care sunt gesturile simbolice pe care le-au văzut înainte sau pe care le folosesc ei înşişi Îi mai rugăm să ne spună care este sensul pe care îl dau fiecărui gest Gesturile care rămân după a doua rundă de interpretări este posibil să fie embleme ale acelei culturi Folosind această procedură, am descoperit trei tipuri de embleme În primul rând, emblemele populare au acelaşi înţeles sau înţelesuri asemănătoare în mai multe culturi Mişcarea de cap dintr-o parte în alta, care înseamnă „Nu”, este un bun exemplu În al doilea rând, emblemele unice au un înţeles anume într-o cultură, dar nici un înţeles în altă parte În mod surprinzător, se pare că nu există embleme unice americane, deşi alte ţări pot furniza exemple multiple De exemplu, gestul francez prin care cineva îşi pune pumnul în jurul vârfului nasului şi îl învârte pentru a spune: „Omul ăla este beat” nu mai este folosit nicăieri Emblema germanilor pentru „noroc”, în care pumnii, cu degetele mari înăuntru, bat o masă imaginară, este de asemenea unică În fine, emblemele cu mai multe înţelesuri au un sens într-o cultură şi un înţeles total diferit în alta Numărul de embleme folosite variază considerabil de la o cultură la alta, de la mai puţin de în Statele Unite, la peste în Israel Diferenţa este explicabilă, deoarece Israelul este format din imigranţi veniţi recent din mai multe ţări, care au propriile lor vocabulare de embleme În plus, pentru că emblemele sunt folosite în operaţiunile militare, în care păstrarea tăcerii este esenţială, şi pentru că toţi israelienii fac armata, serviciul militar le oferă şansa şi îi obligă în acelaşi timp să înveţe embleme noi Felul emblemelor folosite, ca şi numărul lor variază considerabil de la o cultură la alta Unele culturi au foarte multe insulte, de exemplu, în timp ce altele au un număr mare de embleme pentru foame sau pentru sex În cele din urmă, aşa cum arăta Desmond Morris în cartea sa Gesturile, există variaţii regionale semnificative în culturile moderne Descoperirile pe care le-am descris în acest articol se aplică ariilor urbane importante din fiecare ţară: Londra, nu Marea Britanie în întregime, Parisul, nu Franţa Totuşi, datorită extinderii turismului şi a televiziunii, o emblemă este adesea cunoscută în zonele rurale, chiar dacă nu este folosită acolo (Sursă: Paul Ekman, Wallace V Friesen şi John Bear, „The International Language of Gestures”, Psychology Today, mai ) Model de comunicat de presă Indiferent dacă este transmis prin poştă, personal sau electronic, un comunicat de presă trebuie să se încadreze într-un format de bază pe care îl ilustrăm aici Priviţi cu atenţie fiecare element şi studiaţi conţinutul …………………………………………………………………………… Klarion Corporation, Continental Plaza, Oraşul Careofi, SUA Persoana de contact: numele şi funcţia dumneavoastră Telefon: - (birou) Adresa: Comunicare instituţională - (acasă) Klarion Corporation Fax: - (birou) Bulevardul Constituţiei Oraşul Careofi, SUA Data la care s-a transmis comunicatul Pentru publicare imediată (sau la o anumită dată şi oră) Identificare: Forma corectă a comunicatelor de presă Partea principală a comunicatului trebuie să înceapă pe la mijlocul paginii Folosiţi spaţii duble între rânduri Profitaţi de programele de corectare a ortografiei şi a gramaticii pe care le are calculatorul dumneavoastră Asiguraţi-vă că informaţiile despre persoana de contact sunt corecte; includeţi numărul de telefon de acasă şi data la care a fost transmis comunicatul Dacă apariţia comunicatului este decalată, ştergeţi menţiunea „pentru publicare imediată” şi inseraţi informaţiile corecte despre data publicării, cum ar fi „ora , septembrie X” Totul trebuie să fie bine precizat Un rând de identificare trebuie să rezume esenţa subiectului Rolul lui este să spună editorilor, într-o „pastilă”, ce cuprinde comunicatul Lăsaţi margini de minimum un ţol la dreapta, la stânga, sus şi jos Alineatele trebuie să fie de minimum spaţii (Unele organizaţii dau numere comunicatelor şi trec numărul în partea de jos a fiecărei pagini Aceasta face ca referirea la ele şi găsirea lor să fie mai uşoare) Primul paragraf este introducerea sau rezumatul celor mai importante fapte Paragrafele trebuie să fie scurte, de maximum patru rânduri, cu punctuaţie corectă, uşor de citit şi de înţeles Frazele trebuie să aibă, în medie, - cuvinte În comunicatele care vor fi difuzate prin radio sau televiziune folosiţi stilul respectiv Nu uitaţi să folosiţi verbe active, să scrieţi numerele şi în litere şi să daţi (între paranteze) pronunţia corectă a numelor şi a termenilor tehnici Comunicatele de o pagină au mai multe şanse să fie tipărite sau difuzate; dar, dacă este nevoie, puteţi scrie pe mai multe pagini În acest caz, nu uitaţi să scrieţi „– continuă” în partea de jos a fiecărei pagini, în afară de ultima În partea de sus a paginilor următoare, puneţi în stânga rândul de identificare urmat de „continuare ” pentru pagina a doua, „continuare ” pentru pagina a treia etc Nu sfârşiţi niciodată un cuvânt, o frază sau un paragraf pe pagina următoare Chiar dacă simbolul „– –” este cel mai des folosit pentru a arăta că un comunicat s-a încheiat, unii preferă „sfârşit” sau simbolul „# # #” Pentru comunicatele transmise electronic, puneţi informaţiile legate de persoana de contact în partea de jos a documentului, pentru ca editorii să nu mai trebuiască să meargă înapoi până la început Atunci când trimiteţi sau livraţi personal un CD, includeţi întotdeauna o copie imprimată Scrieţi pe CD rândul de identificare şi programul folosit, adăugând numele dumneavoastră, numerele de telefon şi de fax şi adresa de e-mail Cuvinte „riscante” Cuvintele pot fi adevărate mine antipersonal semantice Cel mai bine este să nu călcăm pe ele Cuvintele şi expresiile „riscante” de mai jos sunt exemple tipice din categoria celor care, dacă nu sunt mânuite cu grijă în comunicatele de presă sau în alte mesaje emise de organizaţie, pot duce la deschiderea unui proces Sursa: Bruce W Sanford, Synopsis of the Law of Libel and the Right of Privacy, ediţie revăzută, Scripps-Howard and World Almanac, adulter agent provocator alcoolic amant ateu avocat care încurajează victimele accidentelor să deschidă procese („ambulance chaser”) bani murdari bârfitor beţivan bigam boală psihică bordel canalie caracter urât care a folosit buletine de vot false care a înşelat la cântar care a „tras un tun” care are profituri excesive care are un copil din flori care cumpără voturi care deturnează fonduri publice care nu are evidenţe contabile care nu este întreg la cap care profită de funcţia lui care reduce preţul care s-a vândut duşmanului care se arată servil pentru a obţine un post cloacă coinculpat complicitate comunist (sau „roşu”) corupător corupţie coţcar cretin delincvent delincvenţă morală derbedeu desfrânat (în contextul „homosexual”) divorţat dosare falsificate drogat escroc escrocherie faliment falsificarea unui produs fascist femeie întreţinută fost puşcăriaş fraudă gangster găinar incompetent infidelitate informator intim intoleranţă ipocrit încercare de sinucidere înşelăciune Ku Klux Klan laş lichea lipsit de etică lipsit de profesionalism lupanar mincinos mituire nazist nebun necumpătat nedemn de încredere nelegitim nemernic nulitate personalitate de tipul „Dr Jekyll şi Mr Hyde” plagiator pungaş pus pe lista neagră raporturi ilegale servil şi linguşitor sinucidere sperjur spion şantaj şarlatan şnapan ticălos trândav tranzacţii necinstite trădător tripou uns cu toate alifiile veros voyeur   Orice cuvinte sau expresii care acuză pe cineva de unul dintre următoarele lucruri sau i le atribuie: o maladie repugnantă; un delict sau cuvinte care incită în mod fals la arestarea sau la inculparea pentru delict, la mărturisirea unui delict ori la condamnarea pentru un delict; antisemitism sau alte forme de intoleranţă religioasă, rasială sau etnică; complicitate sau asociere cu criminali; jenă financiară (sau orice aluzie la insolvabilitate sau la nevoia de credit); minciună; implicarea în afaceri necurate sau complicitate la o escrocherie; calitatea de membru al unei organizaţii care s-ar putea să aibă o reputaţie proastă într-un anumit moment; sărăcie sau mizerie; rea-voinţă, refuz sau eschivare de la plata unei datorii 